Kuinka käyttää iCloud -valokuvia - Iphone\nKuinka käyttää iCloud -valokuvia\nKaikkien valokuvien lataaminen automaattisesti iCloudiin helpon katselun vuoksi on muuttanut tapaa, jolla katsomme ja tallennamme muistojamme. Ainoa mahdollinen ongelma on yrittää löytää ne eri laitteilla.\nNäin pääset käyttämään ja hallitsemaan iCloud -valokuviasi riippumatta siitä, mitä laitetta käytät.\nKuinka käyttää iCloud -valokuvia iPhonesta\nICloud -kuvien käyttäminen iPhonesta on yleensä nopein vaihtoehto, koska se on aina mukanasi.\nJos iCloud -kuvat on otettu käyttöön asetuksissa, sinun tarvitsee vain avata Kuvat sovellus. Siellä ovat kaikki valokuvasi ja kaikki albumisi.\nKuvagalleria (2 kuvaa) Laajentaa Laajentaa kiinni\nOta iCloud -valokuvat käyttöön siirtymällä osoitteeseen Asetukset> [Nimesi]> iCloud ja ota käyttöön Kuvat vaihtoehto.\nmiksi pelini kaatuvat jatkuvasti\nEllet ole saanut viestejä, joita tarvitset päivitä iCloud -tallennustilasi , sitten kaikkien puhelimessasi näkyvien valokuvien tulee olla samat kuin iCloudissa.\nKuinka katsella iCloud -valokuvia iCloud -verkkosivustolta\nICloud -verkkosivuston avautuminen saattaa kestää hieman kauemmin, mutta sen avulla voit käyttää ja hallita iCloud -valokuviasi miltä tahansa laitteelta. Voit tehdä sen seuraavasti:\nMene iCloud.com .\nKirjaudu sisään iCloud -tiliisi.\nKlikkaus Kuvat .\nKun yrität kirjautua tilillesi, sinun on ehkä suoritettava kaksivaiheinen valtuutusprosessi. Tämän tarkoituksena on estää sinua iCloud -tiliä ei hakkeroida . Sinun pitäisi saada kuusinumeroinen koodi joko sähköpostiisi puhelimeesi, joka sinun on vahvistettava.\nNäet kaikki valokuvat automaattisesti näytön keskellä, kun olet siirtynyt valokuvaosioon. Täältä voit tarkastella kaikkia piilotettuja, poistettuja, video- ja kuvakaappausmedioita.\nKuinka käyttää iCloud -valokuvia Windowsissa\nJotta voit tarkastella iCloud -valokuviasi Windows -tietokoneellasi, sinun on ladattava iCloud for Windows -työpöytäsovellus. Kun olet ladannut, voit aloittaa iPhone -kuvien synkronoinnin suoraan Windows -tietokoneeseen.\nKlikkaa nuoli ylöspäin Windowsin ilmoitusalueella.\nKlikkaa iCloud -kuvaketta.\nKlikkaus Lataa Valokuvat .\nAivan kuten muutkin menetelmät, iCloud -valokuvat tulevat heti saataville, kun sinulla on käyttöoikeus, ja voit katsella niitä työpöydälläsi milloin tahansa.\nKuinka löytää iCloud -kuvat Macista\nAivan kuten iPhonessa, Apple helpottaa iCloud -kuvien löytämistä Macista. Kuten kaikki muutkin tämän artikkelin vaiheet, sinun on otettava iCloud -valokuvien synkronointi käyttöön nähdäksesi valokuvasi Macissa.\nJos et ole ottanut iCloud -valokuvia käyttöön Mac -tietokoneellasi, toimi seuraavasti:\nKlikkaa Omena -kuvaketta.\nKlikkaus Järjestelmäasetukset> iCloud .\nValitse vieressä oleva valintaruutu Kuvat .\nNyt voit yksinkertaisesti avata Kuvat -sovellus iCloud -kuvien katseluun. Aina kun lisäät uuden kuvan iCloudiin, voit katsella sitä helposti Valokuvat -sovelluksessa.\nICloud -kuvien käyttäminen millä tahansa laitteella\nRiippumatta siitä, millä laitteella satut käyttämään iCloud -valokuviasi, voit navigoida niihin helposti oikeilla vaiheilla. Jotkut laitteet näyttävät valokuvat heti, kun taas toiset pakottavat sinut lataamaan ne tai käymään verkkosivustolla.\nmissä puhelimessani on leikepöytä\nJaa Jaa Tweet Sähköposti ICloud -valokuvien pääopas: Kaikki mitä sinun tarvitsee tietää valokuvien hallintaan\nICloud -valokuvaoppaamme näyttää, miten voit käyttää iCloud -valokuvia, kuinka poistaa valokuvia iCloudista, kuinka ladata valokuvia iCloudista ja paljon muuta.\nKirjailijasta Raul Mercado(119 artikkelia julkaistu)\nRaul on sisällön tuntija, joka arvostaa hyvin vanhenevia artikkeleita. Hän on työskennellyt digitaalisen markkinoinnin parissa yli 4 vuotta ja vapaa -ajallaan Camping Helperissä.\nLisää Raul Mercadolta\nota käyttöön kahden sormen vieritys Windows 10\nkuinka vaihtaa Galaxy S8 -näyttö\nkuinka poistaa laulu rohkeasti\naudio technica -kuulokkeiden melunvaimennus\nkuinka löytää jonkun amazon -luettelo\npalautuspalvelimeen ei voitu ottaa yhteyttä\nkuinka purkaa Android -tiili ilman tietokonetta


Näitä viestejä ja kysymyksiä on tullut kesälomien jälkeen paljon. Vilkkaammalta vaikuttaa kuin vuosikausiin. Itse asiassa varsinaista kesäbreikkiäkään ei tullut tänä kesänä. Suorahakuja oli käynnissä läpi kesän ja uusia työsopimuksia tehtiin heinäkuussakin.\nOikeanlaisen osaamisen löytäminen on haaste monessa yrityksessä tällä hetkellä. Osaamistarpeet ovat tyypillisesti hyvin spesifejä. Tiedetään mitä halutaan, mutta keinot osaamisen löytämiseksi puuttuu.\nRäätälöity, ammattimainen suorahaku on paras ja usein myös ainoa keino oikeanlaisen osaajan löytämiseksi. Ammattimainen suorahaku on potentiaalisten ehdokkaiden aktiivista etsintää ja kontaktointia, ei ilmoituksen laittamista nettiin😅\nMikäli sinulla on konkreettinen tarve löytää oikeanlaista osaamista syksyn aikana, niin ole yhteydessä. Räätälöidään sinun tarpeisiisi sopiva tehokas ratkaisu.


Lovecraftia koronan aikaan | Nuori Voima\nLovecraftia koronan aikaan\nMielestäni armeliain asia elämässä on ihmismielen kyvyttömyys ymmärtää kaikkea sitä, mitä maailma pitää sisällään. Me elämme tietämättömyyden levollisella saarella keskellä äärettömyyden mustaa merta, eikä meitä ole tarkoitettu matkustamaan kauas. (“Cthulun kutsu”, 156)\nKoronaviruspandemian aiheuttama eristys sai monet lukemaan kulkutautikirjallisuutta. Ystävieni kesken oli puhetta Decamerone-videopuhelulukupiiristä, ja Albert Camus’n Ruton lukemisesta pandemian alla tuntui olevan muotoutumassa uusi sukupolvikokemus.\nItse olen lukenut koronan aikaan H.P. Lovecraftin kauhunovelleja. Päätökseen ei vaikuttanut koronatilanne, mutta se on sitä vastoin värittänyt lukukokemusta. Erot jättiläishirviöiden ja mikroskooppisen viruksen herättämien tunteiden välillä ovat yhtä aikaa sekä suuria että yllättävän pieniä.\nLovecraftia pidetään niin sanotun kosmisen kauhun isänä. Termillä tarkoitetaan eräänlaista eksistentialistista kauhua, joka syntyy ihmisen ymmärtäessä oman merkityksettömyytensä maailmankaikkeuden suunnattomien voimien edessä. Lovecraft saa aikaan tällaisia mitättömyyden tunteita avaamalla henkilöhahmojensa silmät jonkinlaiselle esoteeriselle tiedolle, joka viittaa iänikuisten ja jättimäisten jumalolentojen olemassaoloon. Liika tieto ja erityisesti omaan maailmaamme kuulumattomien olentojen näkeminen johtaa kertomuksissa useimmiten hulluuteen tai kuolemaan.\nNovellien taustalla vaikuttavat jumalhirviöt kuten Cthulu, Azathoth ja Yog-Sothoth ovat ihmiskunnan merkityksettömyyden ruumiillistumia sekä ihmiskeskeisen ja inhimillistetyn Jumalan antiteesejä. Fiktiivisten hirvitysten tehtävä on muistuttaa lukijaa siitä, ettei maailmaa ole luotu ihmistä varten, eikä ikuisuudella ole oikeudenmukaisen isähahmon kilttejä kasvoja. Lovecraftin antihumanistiset ja jopa misantrooppiset novellit päinvastoin vakuuttavat, että maailma ja ikuisuus ovat armottomia ja pienelle ihmismielelle käsittämättömiä.\nKäsittämättömyys on Lovecraftin kauhukuvauksien tärkein määre. Hän ei usein käytä paljoa aikaa kaikkein suurimpien ja vaarallisimpien olentojensa kuvailemiseen – ja Lovecraft on kuvauksissaan tavallisesti kaikkea muuta kuin vähäsanainen. Se vähä mitä hän olennoista sanoo painottaa yleensä niiden sanoinkuvaamattomuutta ja yliluonnollisuutta. Monet näistä jumalhirviöistä ovat esimerkiksi niin kolossaalisia, ettei ihmisen muurahaisperspektiivi sovellu niiden hahmottamiseen. Myös niiden nimien on tarkoitus olla ihmisanatomialla mahdottomia ääntää.\nEdes Lovecraftin ikonisin jumalolento Cthulu ei ilmesty kuin yhdessä kirjoittajan novellissa, jossa ilmestyksen kokenut mies kuvaa sitä, parhaansa mukaan, sanoinkuvaamattomaksi:\nJohansen-paran käsiala melkein pettää tässä kohdassa. Niistä kuudesta miehestä, jotka eivät selvinneet takaisin laivalle, hän uskoo kahden kuolleen silkasta säikähdyksestä tuolla kirotulla hetkellä. Olentoa on mahdoton kuvata – ei ole olemassa kieltä sellaiselle ikuisen mielipuolisuuden kirkuvalle hornalle, kaiken aineen, voiman ja kosmisen järjestyksen ylimaalliselle vääristymälle. Se oli vuori, joka käveli tai vyöryi. Luoja! (“Cthulun kutsu”, 186–187)\nSaman kertomuksen alussa tosin nähdään samaa olentoa esittävä savinen korkokuva, jota kuvataan suhteellisen tarkkaan ja paljon konkreettisimmin adjektiivein. Selostus kohdistuu kuitenkin vain kuvaan. Todellisen Cthulun ilmestyttyä se näyttäytyy käsittämättömänä ja sanoinkuvaamattomana, vaikka korkokuvasta puhuttaessa sanat tuntuvat riittäneen mainiosti.\nVastaavasti esimerkiksi novellissa ”Varjo menneisyydestä” kuvataan Yith-avaruusolentoja biologin tarkkuudella. Nämäkin kuvaukset osoittautuvat kuitenkin merkityksettömiksi, kun paljastuu että oliot voivat matkustaa ajan ja avaruuden halki yhden elävän olennon kehosta toiseen. Se mikä näissä olennoissa on pelottavinta ei ole niiden ulkomuoto, vaan se että ne voivat vallata ihmiskehon ja monia muita kehoja pitkään ihmiskunnan kadottuakin.\nKosmisten jumalolentojen tavoin virukset kuuluvat kokemuspiirimme ulottumattomiin.\nLovecraftin pantheonissa on eräänlainen hierarkia, jota erityisesti Lovecraftin mytologiaa myöhemmin laajentaneet kirjoittajat ovat yrittäneet selkeyttää. Hierarkiassa ”Suuret muinaiset”, joihin Cthulukin kuuluu, ovat vähemmän eteerisiä ja kosmisia kuin esimerkiksi Yog-Sothoth tai Azethoth, jotka kuuluvat ajan ja avaruuden ulkopuolelle. Argumentti Lovecraftin luomusten käsittämättömyydestä pätee erityisen hyvin jälkimmäisten olentojen kohdalla, vaikka käsittämättömyyden teema toistuu useiden muidenkin luomusten yhteydessä.\nKosmisten jumalolentojen tavoin virukset kuuluvat kokemuspiirimme ulottumattomiin. Virukset ovat käsittämättömän pieniä, eikä niitä ei voi nähdä tai tuntea, joten niiden läsnäolo ei yleensä ole ihmisten mielessä. Ne kuuluvat eräänlaiseen olemassaolon substraattiin. Pandemia on ollut poikkeustila myös siinä mielessä, että se on saanut valtavan määrän ihmisiä tiedostamaan mikrobien maailman jatkuvasti kuin bakteerikammoiset henkilöt. Jatkuva puhe pandemiasta on johtanut monella lähes pakko-oireista häiriötä lähenevään viruskammoon, jota voisi verrata hulluuteen, jonka Lovecraft langettaa liikaa tietävien hahmojensa ylle.\nYog-Sothoth, joka ei sijaitse aineellisessa maailmassa, voisi hyvinkin olla tappava viruskanta\nUseampien Lovecraftin jumalolentojen tavoin pandemian aiheuttaneita viruksia ei tarvitse nähdä, eikä niiden läsnäoloa millään tavoin kokea, tunteakseen niiden aiheuttamia pelon ja vastenmielisyyden tunteita. Lovecraftin jumalhirviöt nimittäin usein vaikuttavat ihmismaailmaan ja herättävät tarinoiden hahmoissa pelkoa tarvitsematta ilmestyä itse näiden eteen. Esimerkiksi Yog-Sothoth, joka ei sijaitse aineellisessa maailmassa, voisi hyvinkin olla tappava viruskanta: se piilee ihmisaistein havaittavan maailman tuolla puolen, mutta saattaa ajoittain vaikuttaa pahaa aavistamattomien ihmisten elämään, aivan kuin sairaus.\nKaikki ovat varmasti nähneet viimeistään yläasteella esimerkiksi bakteriofagiviruksen avaruusluotainta tai -olentoa muistuttavan havainnekuvan, joka voisi hyvinkin sopia kuvitukseksi Lovecraftin kauhutarinaan. Koronavirus ei ole sen hassumpi. Virukset eivät kuitenkaan kuulu ihmisen kokemusmaailmaan muuten kuin sairauden aiheuttajina. Tarkat elektronimikroskooppikuvat vievät katsojan kauas arkikokemuksesta mielikuvituksen rajamaille. Viruksen representaation siis saattaa nähdä kuin kohokuvan ”Cthulun kutsu” -novellissa, mutta aivan kuten Cthulua, virusten todellista kokoa ja maailmaa on kuvista huolimatta vaikea ymmärtää.\nTietämättömyys on avaruusolentomaisia viruksiakin pelottavampaa, jolloin esimerkiksi riivauksen diagnoosi tuntuu turvallisemmalta kuin vaille selitystä jääminen.\nKoska virukset lymyävät omassa maailmassaan ihmisten ulottumattomissa, niiden sairastuttavia vaikutuksia ihmisiin on vuosituhansia luultu mitä erinäisimpien voimien aiheuttamiksi miasmoista hajuihin ja ruumiinnesteiden epäsuhdanteisiin. Ihmisen sairastuessa tiedetään, että jokin on pielessä, mutta syy jää useimmiten pimentoon. Lovecraft tunsi hyvin tuntemattoman ja kauhun välisen yhteyden, mikä tulee erityisen hyvin esille esseessä “Yliluonnollinen kauhu kirjallisuudessa”, jonka hän avaa väitteellä “Ihmiskunnan vanhin ja voimakkain tunne on pelko, ja pelon vanhin ja voimakkain muoto on tuntemattoman pelko.” Tietämättömyys on avaruusolentomaisia viruksiakin pelottavampaa, jolloin esimerkiksi riivauksen diagnoosi tuntuu turvallisemmalta kuin vaille selitystä jääminen.\nAjatus käsittämättömistä ilmiöistä ja ihmismaailman ulkopuolisista olennoista kiehtoi Lovecraftia läpi hänen tuotantonsa. Lovecraftia kiinnostivat esimerkiksi valon ja äänen aallonpituudet, jotka jäävät ihmisen kokemusmaailman ulkopuolelle. Maailmassa on mielin määrin tällaisia voimia ja ilmiöitä, joista meillä on vain teoreettista tietoa. Lovecraft leikitteli niillä jatkuvasti kertomuksissaan. Esimerkiksi novellissa “Väri avaruudesta” hän pyrki luomaan avaruusolentoja, jotka eivät pohjaudu mihinkään ihmisen tuntemaan. Hän inspiroitui havaittavan värispektrin ulkopuolelle jäävistä aallonpituuksista, joihin hän liitti tarinassaan yliluonnollisia ominaisuuksia.\nSe ei ollut saapunut niistä tähdistä ja maailmoista, joita voimme maapallolta tarkkailla teleskoopeillamme ja kuvata kameroillamme. Se ei ollut peräsin taivaasta joiden liikkeitä ja ulottuvuuksia tähtitieteilijämme mittaavat tai jotka he katsovat liian valtaviksi mitattaviksi. Se oli vain väri avaruudesta – pelottava sanansaattaja äärettömyyden hahmottomista valtakunnista tuntemamme maailmankaikkeuden tuolta puolen; valtakunnista joiden pelkkä olemassaolo sekoittaa ajatuksemme ja turruttaa meidät näkymillä pimeyden kuiluista, jotka se heittää kauhistuneiden silmiemme eteen. (”Väri avaruudesta”, 63)\nSekä koronavirus että Lovecraftin fiktio aiheuttavat eräänlaista epävarmuuden ja päättymättömän jännityksen kauhua. Siinä missä kauhutarinat yleensä sallivat katharsiksenomaisen vapautuksen murhan tapahduttua tai hirviön tultua esiin, Lovecraft ei yleensä laukaise luomaansa jännitettä. Yksittäisissä kertomuksissa hirviö paljastaa kasvonsa tarinan lopussa, mutta ilmestyksen kokeneen henkilön kuoltua tai tultua hulluksi, kauhun todellinen aiheuttaja palaa aina salaperäiseen elämäänsä piilossa ihmissilmiltä. Tällaisen kertomuksen kauhu ei synny päähenkilön kohtaamista koettelemuksista, vaan kontrastista mitättömien, tietämättömien ihmisen ja anti-antropomorfisten jumalolentojen välillä.\nuutta tuntematonta viruskantaa voisi pahimmassa tapauksessa verrata invaasioon ulkoavaruudesta.\nKuten jo edellä todettiin, Lovecraftille pelottavinta on tietämättömyys ja ajatus siitä, ettei kaikki maailmassa ole ihmisen tunnettavissa ja ymmärrettävissä. Myös sairastuminen heijastaa näitä pelkoja, sillä potilas ei yksin voi saada varmaa tietoa sairautensa syystä. Nykyään tiedetään yhä enemmän bakteereista ja viruksista, mutta uutta tuntematonta viruskantaa voisi pahimmassa tapauksessa verrata invaasioon ulkoavaruudesta. Koronaviruksen kauhu ei ole vain viruksessa itsessään – tartuntahan on useimmille vaaraton – vaan siinä mitä se symboloi, siis mikrobien tuntemattomassa kirjossa ja niiden kasvavassa diversiteetissä. Koronavirus edustaa kaikkia niitä mikroskooppisen pieniä olentoja, jotka lymyävät kaikkialla ympärillämme piilossa ihmisten katseilta.\nPandemiat eivät ole kauhutarinoille tuntematon aihe, mutta niiden aiheuttama kauhu ei useimmissa tapauksissa ole kosmista lovecraftilaisessa mielessä. Paras esimerkki tavasta, jolla viruksia yleensä käsitellään kauhukertomuksissa ovat zombit, jotka etenkin nykytulkinnoissa ovat usein pandemioiden satoa. Zombin hahmo tekee mikrobeista konkreettisen vaaran, jonka kanssa voi joutua kasvotusten. Se muuttaa pandemian toivottomuuden mesoskooppiseksi toimintaseikkailuksi, jossa vaaraa voi vaikka ampua tai päästä juoksemalla pakoon. Viruksen ei kuitenkaan tarvitse muuntaa ihmisiä hirviöiksi aiheuttaakseen kauhua. Pelkkä ajatus pysäyttämättömästä pandemiasta on omalla tapaa kauhistuttava. Virukset jäävät zombitarinoissa useimmiten taka-alalle, mutta moni kauhutarina muuttuisi huomattavasti ahdistavammaksi, jos zombien sijaan korostettaisiin virusten kammottavuutta.\nKiinnostavin yhtymäkohta Lovecraftin novellien ja Covid-19 -pandemian välillä on käsittämättömien mittakaavojen aiheuttama vieraannuttava ahdistus. Siinä missä Lovecraftin kauhu juontuu käsittämättömän suuresta, virologinen kauhu on peräisin käsittämättömän pienestä. Molemmat osoittavat kuinka skaalojen ajatteleminen on itsessään ahdistavaa.\nLovecraftin pantheonista mainittakoon “ylimmäinen hahmoton tuhooja, pohjimmainen kaos, joka rienaa ja kuplii äärettömyyden ytimessä – kahleeton1 demonisulttaani Azathoth” (”Tuntematon Kadath”, 204), joka elää ajan ja avaruuden ulkopuolella.\nuusi näkökulma laittaa ihmisen pohtimaan omaa paikkaansa maailmankaikkeuden skaalassa.\nAzethothin herättämään kosmiseen kauhuun verrattavaa äärimäisen pienen aiheuttamaa kauhua havainnollistavat erityisen hyvin kvanttimekaniikan hämmentävät ilmiöt, jotka ovat ristiriidassa ihmisen arkiymmärryksen kanssa ja toimivat vastoin kaikkea tuttua ja turvallista. Sekä Lovecraftin tarinoiden että mikrobien herättämä pelko johtuu eräänlaisesta vieraantumisen tunteesta. Kauhun tunne syntyy siitä, että arki rikkoutuu ja ihminen joutuu luopumaan turvallisesta mesoskooppisesta ympäristöstään. Maailma ei yhden kumouksellisen hetken seurauksena ole sama kuin ennen, ja uusi näkökulma laittaa ihmisen pohtimaan omaa paikkaansa maailmankaikkeuden skaalassa. Lovecraftin novelleissa päähenkilölle paljastuu jotakin salaista tietoa maailmankaikkeuden järjestyksestä, kun taas epidemian tapauksessa ihminen joutuu kohtaamaan kuolevaisuutensa mitättömän pienen uhan edessä. Ihminen joutuu huomioimaan mikroskooppisen maailman, joka tavallisesti pysyy poissa mielestä ja kysymään itseltään, miten jokin niin pieni voi selättää jotakin näin suurta.\nSekä koronavirus että Lovecraftin jumalhirviöt todistavat kuinka koko on ahdistavaa pelkässä käsittämättömyydessään. Äärimmäiset mittasuhteet saavat ajattelemaan ihmisen paikan merkityksettömyyttä. Koronaviruksen ja Lovecraftin jättiläishirviöiden väliin jäävä ihminen ei ole ainoastaan merkityksettömän pieni, vaan myös osa skaalaa, joka yltää sekä suuruuden että pienuuden osalta käsittämättömiin ulottuvuuksiin.\nihminen on oman voimakäsityksensä perusteella tottunut priorisoimaan koon antamaa ylivoimaa.\nHämmästyksen, ahdistuksen ja jopa kauhun tunteita voivat siis yhtä hyvin herättää äärimmäisen pienet asiat, mutta ihminen on oman voimakäsityksensä perusteella tottunut priorisoimaan koon antamaa ylivoimaa. Suurin asettuu ihmisen hierarkioissa päällimmäiseksi, koska sillä on suorassa kokemusmaailmassamme yleensä valtaa pienempään nähden. Tällainen ajattelu jättää huomioimatta mikrobit, jotka yksittäisinä eliöinä ovat niin pieniä, ettei niitä voi tuhota perinteisin voimakeinoin. Viruksellakin on heikkoutensa, mutta käsien peseminen on kaukana nyrkkitappelusta tai tallomisesta. Koostaan huolimatta mikroskooppiset eliöt voivat kuitenkin tappaa ihmisiä ja meitä huomattavasti suurempia olentoja. Epidemiat ja pandemiat voivat olla yhtä mahtavia ja murhanhimoisia kuin raivoavat jumalat. Lovecraftin tavoin koronavirus osoittaa, että ihminen on maailman armoilla, vaikka tahtoo uskoa olevansa vapaa luonnon herra. Lovecraftin tuotantoa on näistä syistä tutkittu paljon ylevän käsitteen kautta.\nFilosofi Edmund Burken mukaan ylevän tai subliimin (the sublime) käsite kuvaa kohteita, jotka liikuttavat ihmismieltä kauniita asioita voimakkaammin. Tällaisia kohteita ovat esimerkiksi henkeäsalpaavat vuoret tai ukkosmyrskyt avomerellä. Ylevän kokemukseen liittyy Burken mukaan yleensä vaaran tunne, joka yhdistyy esteettiseen kokemukseen synnyttääkseen aivan omalaatuisen lähes uskonnollisen tuntemuksen.\nLovecraftin kosmista kauhua on pidetty ylevyyden äärimmäisenä ilmentymänä, koska siinä korostuvat ihmisen pienuuden ja merkityksettömyyden kokemukset yliluonnollisten ja kosmisten voimien edessä. Ajatus ihmisen mitättömyydestä seuraa itsereflektiosta, jota Burke uskoo ylevän aiheuttavan kokijassaan. Ylevä saa ihmisen pohtimaan itseään, kun taas kaunis vie ihailijan huomion poispäin itsestään ja kohti kaunista kohdetta.\nVirusten ajatteleminen voi herättää samanlaisia tunteita kuin jumalhirviöt, joiden piittaamattomuuden armosta ihmiskunta jatkaa elämäänsä\nLovecraftin kertomusten todellinen kauhu ylittää yksittäisten novellien tapahtumat. Ne eivät ainoastaan saa pelkäämään hirviöitä vaan itse elämää, ihmisenä olemista, kenties olemista sinänsä. Virusten ajatteleminen voi herättää samanlaisia tunteita kuin jumalhirviöt, joiden piittaamattomuuden armosta ihmiskunta jatkaa elämäänsä. Kyse on pienuuden ylevyydestä: näkymättömien voimien tappavasta voimasta sekä ihmiskunnan merkityksettömyyttä tähdentävästä skaalasta, joka ulottuu universumin synkkyydestä kvanttihiukkasten logiikkaa koettelevaan mielettömyyteen. Vaikkei Covid-19 ole suurimmalle osalle maailman väestöä tappava tauti, se on näyttänyt helvetilliset seiväskyntensä ylikuormittamalla terveydenhuoltopalveluita ja aiheuttamalla taloudellisia ongelmia niin yrityksille kuin yksittäisille talouksille.\nKosminen kauhu ja ylevyys on perinteisesti yhdistetty käsittämättömän suureen. Viimeisin pandemia on kuitenkin osoittanut, että ihmisen ei ole syytä pelätä mitättömyyttään ainoastaan pienuutensa suhteen, sillä häntä uhkaa myös mikroskooppinen maailma, joka on aivan yhtä vaarallinen ja mystinen kuin aava kosmos.\nLovecraft avaa novellinsa ”Kammottu talo” toteamuksella ”Äärimmäisessäkin kauhussa piilee usein ironia.” Ylevän ironia on siinä, että keskittyessämme suureen, valtavaan ja kolossaaliseen, siitä on jäänyt koko toinen puolikas pimentoon.\nBurke, E. A Philosophical Enquiry Into the Origin of Our Ideas of the Sublime and Beautiful. Oxford University Press, 2015\nLovecraft, H.P. Necronomicon: The Best Weird Tales of H.P. Lovecraft. Gollancz 2008\nLovecraft, H.P. Kootut teokset 1. Suom. Ulla Selkälä & Ilkka Äärelä (Osmo Saarinen). Jalava, 2009\nLovecraft, H.P. Kootut teokset 2. Suom. Ulla Selkälä & Ilkka Äärelä. Jalava 2010\nLovecraft, H.P. Kootut teokset 5. Suom. Matti Rosvall & Ilkka Äärelä. Jalava 2013\nLovecraft, H.P. Yliluonnollinen kauhu kirjallisuudessa. Suom. Juri Nummelin. Savukeidas 2013\n1. Tässä kohtaa on pakko korjata suomennosta. Sana “boundless” merkitsee tässä varmasti pikemmin “rajatonta” kuin “kahleetonta”. Muun muassa tästä syystä Azethothin on selvästi tarkoitus olla jossakin mielessä valtava, vaikka se on myös ajan ja avaruuden tuolla puolen.\nLovecraftia koronan aikaan "> Tweet


Huoltoinsinööri validointilaboratorion kunnossapitotehtäviin, Murata Electronics Oy\nIlmoituksen osoite: https://tyopaikat.oikotie.fi/tyopaikka/1495894\nHuoltoinsinööri validointilaboratorion kunnossapitotehtäviin\nEtsimme validointilaboratoriotiimiimme huoltoinsinööriä vastaamaan testi- ja mittalaitteiden kunnossapidosta. Tulet osaksi hieman alle parinkymmenen henkilön tiimiä. Tehtävässä toimit läheisessä yhteistyössä niin työparisi kuin laboratorion testi-insinöörien ja -teknikoidenkin kanssa.\nvalidointilaboratorion testikaappien ja mittalaitteiden kunnossapito, kuten määräaikaishuoltojen suunnittelu ja toteutus, vianselvitys ja korjaustoimenpiteet\nlaiteongelmiin reagointi ja ongelmanratkaisu yhdessä laboratorion tukitiimien kanssa\npäivittäisen laboratoriotyöskentelyn sujuvuuden tukeminen ja edesauttaminen\nVoit olla kokenut kunnossapidon ammattilainen tai urasi alussa oleva osaaja, jolle on jo kertynyt kokemusta joko teknisistä tai kunnossapidon tehtävistä laboratorio- tai tuotantoympäristössä. Sovit hyvin porukkaamme, jos olet aktiivinen, itsenäinen, pidät käytännön ongelmien ratkaisemisesta ja jaat intomme jatkuvaan parantamiseen.\nOngelmanratkaisutaitoja sekä käytännönläheistä ja tarkkaa työskentelyotetta\nVahvaa kiinnostusta kunnossapidon tehtäviin testilaboratorioympäristössä\nTarjoamme sinulle monipuolisen ja mielenkiintoisen kunnossapidon tehtäväkentän, jossa pääset hyödyntämään taitojasi sekä mahdollisuuden kehittää osaamistasi ammattitaitoisessa tuotekehitysympäristössä. Cross‑Functional Team ‑kulttuurimme takaa, että saat työssäsi kannustusta ja sparrailutukea eri alojen huippuasiantuntijoilta, jotka jakavat mielellään osaamistaan kanssasi ja haluavat oppia sinulta. Tehtävä on vakituinen.\nHaluatko kuulla lisää? Voit tiedustella tarkemmin tehtävästä, tiimistä ja työympäristöstä rekrytoivalta lähijohtajalta Noora Nevalaiselta, Validation Testing Manager. Tavoitat Nooran hakuaikana sähköpostitse (noora.nevalainen@murata.com) ja puhelimitse arkisin klo 10–12 (040 5610557).\nMikäli kiinnostuit tehtävästä, lähetäthän ansioluettelon sekä lyhyen saatekirjeen, jossa kerrot miksi kiinnostuit tästä työmahdollisuudesta ja kuinka soveltuisit tehtävään, viimeistään 26.9.2021. Haastattelut aloitetaan mahdollisuuksien mukaan jo hakuaikana ja avoin tehtävä tullaan täyttämään heti sopivan henkilön löydyttyä. Toivottavasti kuulemme sinusta pian!\nBlogistamme voit lukea lisää siitä, minkälaista työskentely Muratalla on ja varmistua siitä, onko Murata työpaikkana juuri sinua varten! Kerromme mm. minkälaisia opiskelu- ja urapolkumahdollisuuksia tarjoamme ja miltä kehittäminen ja kehittyminen näyttävät Muratalla tuotekehityksestä tuotantotyöhön.\nkunnossapitotehtävät laiteinsinööri testilaboratorio testilaite testilaitteet testaus huoltotyö huoltotehtävät huolto kunnossapitotyö mittalaitteet konetekniikka automaatiotekniikka elektroniikka työpaikat työnhaku työpaikka työtehtävä\nYhteyshenkilö: Noora Nevalainen (noora.nevalainen (a) murata.com)


CS:GO-maailmanranking päivitetty – ENCE takaisin TOP15 joukkoon! - Pelaajat.com\nCS:GO-maailmanranking päivitetty – ENCE takaisin TOP15 joukkoon!\njulkaistu: 09.09.2020 15:00\nHLTV:n viikottain uusiutuva maailmanranking on jälleen päivitetty ja suomalaiset ovat kovassa nosteessa.\nParas täysin suomalainen joukkue, ENCE nousi maanantain päivityksessä jopa 11 sijaa. Joukkueen tämän hetkinen sijoitus on 15. Aleksi “Aleksib” Virolaisen OG pysyi viime viikolla saavuttamallaan 12. sijalla.\nTOP30:een takaisin nousemista kolkutteleva HAVU puolestaan nousi viikon takaisesta kaksi sijaa ja on nyt 33. korkeimmaksi rankattu joukkue. Jesse “zehN” Linjalan GODSENT on aloittanut ESL Pro Leaguen 12. kauden vaihtelevasti ja putosi yhden sijan.\nSuomalaisedusteisten joukkueiden HLTV-sijoitukset:\n#12 OG (Aleksib)\n#26 GODSENT (zehN)\n#118 c0ntact (ottoNd)\nGODSENTin onnistui eilen kuitenkin peitota ENCE 2-1 luvuin. Linjalan joukkue saa myös tänään suomalaisjoukkueen vastaansa, kun GODSENT ja HAVU kohtaavat LOOT.BETin 7. kauden pudotuspeleissä. Ottelu on seurattavissa suomeksi selostettuna Pelaajatcomin Twitch-kanavalla.


Lähde ehdolle Talentian valtuustovaaleihin | Talentia\nLähde ehdolle Talentian valtuustovaaleihin\nHaluatko vaikuttaa Talentiaan? Lähde ehdokkaaksi valtuustovaaleihin! Toukokuussa järjestettäviin vaaleihin etsitään nyt ehdokkaita.\nEhdolle voi asettua kuka tahansa jäsenmaksunsa suorittanut Talentian varsinainen jäsen (ml. opiskelijajäsenet, jotka ovat ehdolla omassa vaalipiirissään), jolla on itsensä lisäksi kaksi talentialaista ehdokkaaksi asettajaa. Ehdokkaaksi asetutaan täyttämällä liittovaltuustovaalit2020_lomake ja lähettämällä sen Talentian toimistoon. Lomakkeen on oltava perillä viimeistään 15.4.2020.\nLisäys 23.3.2020: Koronavirusepidemiasta ja kontaktien välttämisestä johtuen, ehdokkaaksi asettajien allekirjoitusten kerääminen ehdokasasettelulomakkeelle saattaa olla tavanomaista hankalampaa. Allekirjoitukset voi kerättää välittämällä tämä lomake asettajille, jotka toimittavat sen ehdokkaaksi asettautuvalle. Tarkemmat ohjeet lomakkeessa: Ehdokasasettelulomakkeen asettajan allekirjoituslomake\nJäsenistä koostuva, vaaleilla valittu liittovaltuusto käyttää Talentian ylintä päätösvaltaa. Valtuuston kausi on neljä vuotta. Uusi liittovaltuusto pääsee ensi töikseen marraskuussa 2020 muun muassa valitsemaan Talentiaan uuden hallituksen ja sille puheenjohtajan, kun Tero Ristimäen kausi puheenjohtajana päättyy.\nLiittovaltuusto päättää myös Talentian pitkän aikavälin strategioista sekä käsittelee järjestön toiminta- ja taloussuunnitelman. Tehtäviin kuuluu lisäksi päättää virka- ja työehtosopimustavoitteista ja sopimuksia koskevien tarjousten hyväksymisestä, ellei valtuusto ole valtuuttanut hallitusta päättämään näistä asioista.\nValtuusto päättää myös mahdollisen työtaistelun aloittamisesta ja lopettamisesta, järjestön säännöistä ja jäsenmaksusta.\nLue lisää Talentian liittovaltuustosta\nLue lisää Talentian liittovaltuustovaaleista


Yhdysvalloissa hyväksyttiin veriplasman käyttö koronapotilaiden hoidossa | Uutissuomalainen | Keskisuomalainen\nEtusivu » Uutissuomalainen 24.8.2020 2:11\nVeriplasmaa on käytetty koronapotilaiden hoidossa jo Yhdysvalloissa ja muissa maissa. AFP / LEHTIKUVA\nYhdysvalloissa viranomaiset ovat sallineet veriplasman käytön koronaviruspotilaiden hoidossa hätämääräyksellä.\nTäten jatkossa koronaan sairastuneiden hoidossa voidaan käyttää taudista parantuneiden ihmisten verta. Yhdysvaltain ruoka- ja lääkeviraston mukaan plasma voi olla hyödyllistä koronapotilaiden hoidossa, sillä sen uskotaan sisältävän vasta-aineita, jotka auttavat ihmisiä toipumaan sairaudesta nopeammin ja suojelevat taudin vakavammalta muodolta.\n– Tämä voi olla tehokasta koronaviruksen hoidossa ja sen mahdolliset hyödyt painavat enemmän kuin mahdolliset riskit, virasto sanoi tiedotteessaan.\nLääkeviraston EUA-määräys sallii potilaiden hoitoon käytettävän hätätapauksessa myös sellaisia lääkkeitä, joita ei ole virallisesti vielä hyväksytty.\nVaikka veriplasmaa on käytetty koronapotilaiden hoidossa jo Yhdysvalloissa ja muissa maissa, tiedot sen tehosta ovat vielä epävarmoja. Veriplasma on veren nestemäinen osa, josta puuttuvat verisolut ja joka sisältää muun muassa vasta-aineita.\n– Toipuneiden plasma todennäköisesti toimii -- mutta teho pitää yhä todistaa kliinisillä testeillä. Plasma ei kuitenkaan toimi hätälääkkeenä niille, jotka ovat jo vakavasti sairastuneita, sanoi newyorkilaisen Lenox Hillin keuhkosairauksien erikoislääkäri Len Horovitz uutistoimisto AFP:lle.\nHorovitzin mukaan plasma toiminee paremmin välittömästi sen jälkeen, kun ihminen on altistunut virukselle.\nPlasman käyttö on jo sallittu koronapotilaiden hoidossa Yhdysvalloissa tietyissä tilanteissa, mutta nyt sen käyttömahdollisuudet laajenevat.\nTrump pitänyt päätöksen viivästymistä "poliittisena"\nCNN:n mukaan presidentti Donald Trump kommentoi päätöstä historialliseksi.\n– Olen iloinen voidessani julistaa historiallisen päätöksen taistelussamme Kiinan-virusta vastaan. Päätös tulee pelastamaan lukuisia ihmishenkiä ja lisäämään dramaattisesti pääsyä tämän hoitomuodon pariin, hän sanoi Valkoisen talon lehdistötilaisuudessa. Trumpin usein käyttämää termiä "Kiinan-virus" on pidetty rasistisena.\nTrump on kritisoinut viranomaisia siitä, että nämä eivät ole sallineet plasman käyttöä jo aiemmin hätämääräyksellä. Hän on väittänyt viivästyksen syyn olevan poliittinen. Presidentti on esittänyt asiasta salaliittoteorioita syyttelemällä viivyttelystä "syvää valtiota" ja väittänyt, että päätökset uusista hoidoista halutaan tehdä vasta marraskuun presidentinvaalien jälkeen.\nNew York Timesin mukaan päätöstä viivästytti kuitenkin lähinnä se, että asiatuntijoiden mukaan plasmahoidon hyödyistä ei ole vielä saatavilla riittävästi luotettavaa tutkimusta.\nYhdysvalloissa on todettu eniten koronatartuntoja maailmassa, ja presidentti Trump on saanut laajaa kritiikkiä koronakriisin hoidosta.\nVirukseen on kuollut maassa yli 180,000 ihmistä eli 545 kohti miljoonaa asukasta.


Potilasasiakirjojen luovutus - Minilex\nLaki potilaan asemasta ja oikeuksista säätää potilasasiakirjojen luovutuksesta. Potilasasiakirjojen luovutus tulee perustua laissa säädettyihin perusteisiin. Lähtökohtaisesti potilasasiakirjoja ei saa luovuttaa ilman potilaan suostumusta. Potilasasiakirjoihin sisältyy sellaista tietoa, jotka ovat potilaan kannalta hyvin arkaluontoista. Siksi potilasasiakirjoista ilmeneviin tietoihin on säädetty salassapitovelvollisuus ja luovutuskielto. Jo tieto siitä, että henkilö on potilas, on salassapidettävää tietoa.\nKaikki potilasasiakirjoihin sisältyvät tiedot ovat salassapidettäviä. Salassapitovelvollisuus perustuu potilaslakiin. Asiakirjaan sisältyvistä tiedoista ei saa antaa sivulliselle ilman potilaan suostumusta mitään tietoa. Tässä yhteydessä sivullisella tarkoitetaan muita kuin hoitoon osallistuvia henkilöitä. Tietoja voidaan kuitenkin luovuttaa ilman potilaan suostumusta potilaslaissa ja erityislaeissa säädetyin poikkeuksin.\nPotilasasiakirjojen luovuttaminen on sallittua, mikäli tietojen luovutus on tarpeellista hoidon järjestämiseksi toisessa terveydenhuollon toimintayksikössä potilaan suostumuksella. Jos potilas on tajuton tai kykenemätön arvioimaan suostumuksen merkitystä, saadaan tiedot luovuttaa toiselle terveydenhuollon toimintayksikölle myös ilman potilaan suostumusta. Potilaan ollessa tajuton saadaan potilaan läheisellä kertoa tieto hoitoon ottamisesta ilman potilaan suostumusta, ellei ole syytä olettaa, että potilas kieltäisi luovutuksen. Potilaan kuoltua saadaan tiedot luovuttaa sille, joka tarvitsee tietoja tärkeiden etujensa tai oikeuksiensa selvittämiseksi. Tällainen tilanne voi olla käsillä esimerkiksi, kun epäillään hoitovirhettä vainajan hoidossa.\nSalassapitovelvollisuuden estämättä voidaan kuitenkin ilmoittaa poliisille sellaiset tiedot, jotka ovat välttämättömiä henkeen ja terveyteen kohdistuvan uhan arvionniksi ja estämiseksi, jos terveydenhuollon ammattihenkilöllä on syytä epäillä, että joku on vaarassa joutua väkivallan kohteeksi.


Koulutuskorvaus työnantajalle oppisopimuskoulutuksessa\nOpiskelijan opintososiaaliset etuudet oppisopimuskoulutuksessa\nMuun työssä tapahtuvan oppimisen liittäminen osaksi koulutusta\nTyöelämässä oppimiseen hakeutuminen ja paikan tarjoaminen\nOpiskelija voi hankkia osaamista erilaisissa oppimisympäristöissä ja joustavasti niitä yhdistellen. Työpaikalla käytännön työtehtävien yhteydessä järjestettävää koulutusta kutsutaan työelämässä oppimiseksi. Se on aina tavoitteellista ja ohjattua, ja siihen voidaan yhdistää koulutusta esimerkiksi oppilaitoksen opetustiloissa, verkko-oppimisympäristöissä, virtuaalisissa oppimisympäristöissä sekä itsenäisesti opiskellen. Työelämässä oppimisesta sovitaan oppisopimuksella tai koulutussopimuksella.\nKoulutuksen järjestäjä arvioi työpaikan edellytykset toimia oppimisympäristönä. Arviointi tehdään perustuen niiden tutkintojen perusteiden ammattitaitovaatimuksiin, joiden kouluttamiseen työpaikkaa suunnitellaan.\nTyöpaikalta edellytetään, että siellä on järjestettävän koulutuksen ja näyttöjen kannalta\nSamalla arvioidaan työpaikan turvallisuutta opiskelijalle. Työnantajalla tai koulutussopimustyöpaikan tarjoajalla on vastuu opiskelijan työturvallisuudesta siten kuin siitä työturvallisuuslaissa (738/2002) säädetään.\nOpiskelijalla on oikeus saada opetusta ja ohjausta myös työelämässä oppiessaan. Sitä varten työpaikalta nimetään vastuullinen työpaikkaohjaaja. Koulutuksen järjestäjä tukee työpaikkaohjaajaa ohjaustehtävässä ja tarvittaessa järjestää koulutusta. Yrittäjälle tehtävässä oppisopimuksessa työpaikkaohjaaja voi olla myös toisesta yrityksestä tai muutoin tehtävään soveltuva henkilö.\nKun työpaikalla on edellytykset toimia oppimisympäristönä, voidaan tehdä oppisopimus tai koulutussopimus.\nLisää tutkintojen perusteista\nTyöelämässä oppiminen suunnitellaan aina yhdessä opiskelijan, työnantajan edustajan ja koulutuksen järjestäjän edustajan kanssa osana opiskelijan henkilökohtaista osaamisen kehittämissuunnitelmaa (HOKS).\nLähtökohtana on opiskelijan osaamistarve suhteessa tavoitteena olevaan tutkintoon tai koulutukseen tai tutkinnon osiin. Osaamistarpeen arvioinnissa selvitetään opiskelijan aikaisemmin hankkima osaaminen, joka voidaan tunnistaa ja tunnustaa osaksi suoritettavaa tutkintoa tai tutkinnon osaa.\nHankittavan osaamisen osalta suunnitellaan\nkeskeiset työtehtävät, joissa osaaminen hankintaan, ja niiden ajoittuminen\nmuu osaamisen hankkiminen ja tämän aikataulu, jos työpaikalla hankittavaa osaamista on tarpeen täydentää muissa oppimisympäristöissä hankittavalla osaamisella, esimerkiksi oppilaitoksessa\ntarvittavat ohjaus- ja tukitoimet.\nOpiskelijalle nimetään vastuullinen työpaikkaohjaaja.\nSuunnittelussa on tärkeää varmistaa, että eri oppimisympäristöissä tapahtuva oppiminen muodostaa johdonmukaisen kokonaisuuden ja opinnoissa eteneminen on mahdollista yksilöllisesti ja joustavasti henkilökohtaisessa tavoiteaikataulussa.\nHenkilökohtaisen osaamisen kehittämissuunnitelman se osa, joka koskee kyseistä työpaikkaa, liitetään osaksi oppisopimusta tai koulutussopimusta.\nHOKSin hyväksyvät koulutuksen järjestäjä, opiskelija ja työnantaja sekä muut osaamisen hankkimiseen, osoittamiseen, ohjaus- ja tukitoimiin osallistuvat tahot niiltä osin kuin ne järjestävät koulutusta, näyttöjä tai ohjausta. Suunnitelmaa päivitetään opintojen edetessä.\nYrittäjälle voidaan järjestää oppisopimuskoulutusta omassa yrityksessä, jolloin sopijaosapuolina ovat koulutuksen järjestäjä ja yrittäjä. Tällöin koulutuskorvaus voidaan maksaa toiselle yrittäjälle tai muulle henkilölle, joka toimii opiskelevan yrittäjän ohjaajana neuvonnasta aiheutuviin kustannuksiin.\nTämän jälkeen työnantaja ja opiskelija tekevät oppisopimuksen, joka on kirjallinen, määräaikainen sopimus työ- tai virkasuhteesta. Oppisopimuksessa sovitaan mm.\nTutkinnon osia voi suorittaa eri työnantajilla, jos sellaiseen on todettu tarve ja siitä on sovittu henkilökohtaisessa osaamisen kehittämissuunnitelmassa. Tällöin oppisopimus tehdään joko\nerikseen jokaisen työnantajan kanssa ja sopimukseen liitetään HOKS vain siltä osin kuin opiskelija on kyseisessä työpaikassa, ja koulutuskorvausten maksamisesta sovitaan jokaisen sopimustyönantajan kanssa tai\nns. päätyönantajan kanssa, joka toimii työnantajaa edustavana sopijaosapuolena koko tutkintoa tai kaikkia tavoitteena olevia tutkinnon osia koskien ja joka siirtää työntekijän (opiskelijan) hankkimaan tutkinnon osan/osien osaamista toiselle työnantajalle tai työnantajille käyttäjäyrityksiin. Koulutuskorvauksen maksamisesta sovitaan vain päätyönantajan kanssa, joka voi siirtää maksetun korvauksen edelleen opiskelijaa ohjaavalle toiselle työnantajalle. Opiskelijan siirtyminen toisen työnantajan palvelukseen oppisopimuksen aikana suunnitellaan aina koulutuksen järjestäjän kanssa, joka arvioi jokaisen työpaikan edellytykset toimia oppimisympäristönä.\nOppisopimuskoulutuksessa opiskelijan viikoittaisen työajan tulee olla keskimäärin vähintään 25 tuntia. Tuntimäärän voi koota useammalta työnantajalta yhteensä, mutta jokaisen tulee olla tietoinen järjestelystä.\nOppisopimuksen tietosisällön malli (minimisisältö):\nLue lisää oppisopimuksesta kansainvälisyysjaksoilla\nKun koulutuksen järjestäjä on todennut työpaikalla olevan edellytykset toimia oppimisympäristönä ja opiskelijalle on yhdessä suunniteltu henkilökohtainen osaamisen kehittämissuunnitelma (HOKS) kyseiselle työpaikalle, koulutuksen järjestäjä ja koulutussopimustyöpaikan edustaja tekevät koulutussopimuksen, joka on määräaikainen sopimus osaamisen hankkimisesta työpaikalla käytännön työtehtävien yhteydessä.\nKoulutussopimuksessa sovitaan mm.\nKoulutussopimukseen tulee liittää opiskelijan HOKS siltä osin kuin se koskee koulutussopimukseen perustuvaa koulutusta. HOKsista tulee ilmetä mm. ne käytännön työtehtävät, joita tekemällä opiskelija voi saavuttaa tavoitteeksi asetetun osaamisen.\nKoulutussopimuksen tietosisällön malli (minimisisältö):\nLue lisää koulutussopimuksesta kansainvälisyysjaksoilla\nTutkinnon osien edellyttämä ammattitaito ja osaaminen osoitetaan tekemällä käytännön työtehtäviä aidoissa työtilanteissa ja työprosesseissa (näyttö). Näytössä opiskelija osoittaa, miten hyvin hän on saavuttanut tutkinnon perusteissa määritellyn keskeisen ammattitaidon tai osaamisen.\nJos työpaikalla, jossa opiskelija on oppimassa, on edellytykset näytön järjestämiseen, tilaisuus suunnitellaan yhdessä oppisopimustyönantajan tai koulutussopimuskoulutusta tarjoavan työpaikan edustajan kanssa ja kirjataan opiskelijan henkilökohtaiseen kehittämissuunnitelmaan (HOKS).\nNäyttö tulee järjestää mahdollisimman pian sen jälkeen, kun opiskelijan katsotaan saavuttaneen ammattitaitovaatimukset tai osaamistavoitteet. Opiskelija voi osallistua näyttöön osaamisen hankkimistavasta riippumatta.\nKoulutuksen järjestäjä vastaa näytön toteuttamisesta. Näyttö toteutetaan työpaikoilla käytännön työtilanteissa. Perustellusta syystä näyttö voidaan järjestää myös muualla kuin työpaikalla ja tarvittaessa näytössä osoitettua osaamista voidaan täydentää muulla osaamisen arvioinnilla siten, kuin Opetushallituksen tutkinnon perusteissa määrätään.\nOsaamisen arvioivat koulutuksen järjestäjän nimeämät kaksi arvioijaa, joista toinen on työelämän edustaja ja toinen opettaja tai erityisestä syystä muu koulutuksen järjestäjän edustaja.\nArvioijilla tulee olla\nriittävä suoritettavaan tutkintoon ja erityisesti arvioitavaan tutkinnon osaan, yhteisen tutkinnon osan osa-alueeseen tai valmentavaan koulutukseen liittyvä ammattitaito ja osaaminen\nArvioijat eivät saa olla esteellisiä suhteessa opiskelijaan, esimerkiksi läheinen tai erityisen hyödyn tai vahingon saaja.\nKoulutuksen järjestäjä perehdyttää työelämää edustavat arvioijat osaamisen arviointiin.\nLue lisää osaamisen arvioinnista\nHallintolaissa määritellyt esteellisyysperusteet, 27 – 29 §\nJos työnantajalle arvioidaan aiheutuvan kustannuksia oppisopimuskoulutuksessa koulutuksen järjestäjä maksaa työnantajalle koulutuskorvausta siten kuin siitä on sovittu oppisopimuskoulutuksen järjestämistä koskevassa sopimuksessa. Koulutuskorvauksesta, sen suuruudesta ja maksuaikataulusta, tulee aina sopia oppisopimuskohtaisesti. Jos kustannuksia ei aiheudu, sopimuksessa sovitaan, ettei korvausta makseta.\nTyönantajalle oppisopimuskoulutuksesta aiheutuvia kustannuksia arvioitaessa otetaan huomioon esimerkiksi:\nOppisopimuskoulutuksessa opiskelijalla on oikeus saada koulutuksen järjestäjän oppimisympäristöissä tapahtuvan osaamisen hankkimisen aikana:\nansiomenetyksen korvauksena päivärahaa 15 euroa päivältä;\nperheavustusta 17 euroa päivältä, jos opiskelijalla on huollettavanaan alle 18-vuotias lapsi;\nmajoituskorvausta 8 euroa päivältä, jos koulutuksen järjestäjän oppimisympäristöissä tapahtuva osaamisen hankkiminen järjestetään opiskelijan kotikunnan ja oppisopimustyöpaikan sijaintikunnan ulkopuolella ja osaamisen hankkiminen edellyttää yöpymistä.\nMaksut perustuvat opetus- ja kulttuuriministeriön asetukseen 679/2017.\nAnsionmenetyksen korvaus maksetaan vain, jos työnantaja ei maksa näiltä päiviltä palkkaa. Palkkauksen perusteista sovitaan oppisopimuksessa.\nOpiskelijalla on oikeus saada opetusta ja ohjausta kaikissa eri oppimisympäristöissä, myös työelämässä oppiessaan.\nTyöpaikalta nimetään opiskelijalle vastuullinen työpaikkaohjaaja. Koulutuksen järjestäjä tukee työpaikkaohjaajaa ohjaustehtävässä ja tarvittaessa järjestää koulutusta. Yrittäjälle tehtävässä oppisopimuksessa työpaikkaohjaaja voi olla myös toisesta yrityksestä tai muutoin tehtävään soveltuva henkilö.\nOpiskelijalla on oikeus saada palautetta osaamisensa kehittymisestä koulutuksen aikana. Palautteella ohjataan ja kannustetaan opiskelijaa henkilökohtaisten tavoitteiden saavuttamiseen sekä kehitetään edellytyksiä itsearviointiin. Koulutuksen aikana palautetta antavat vastuullinen työpaikkaohjaaja ja opetukseen osallistuvat opettajat sekä muut ohjaus- ja tukitahot.\nOhjaan.fi -palvelussa on kaikille avoimesti verkkomateriaalia työpaikkaohjauksen itseopiskeluun, perehdytykseen ja tukeen.\nKaikella tavoin hankittua osaamista voidaan hyödyntää koulutuksessa, jos se vastaa suoritettavan tutkinnon tai koulutuksen perusteiden ammattitaitovaatimuksia tai osaamistavoitteita. Esimerkiksi kesätyössä hankittu osaaminen voidaan liittää osaksi koulutusta. Koulutuksen järjestäjä tunnistaa ja tunnustaa hankitun osaamisen.\nLue lisää osaamisen tunnistamisesta ja tunnustamisesta\nJos työelämässä oppiminen tai opiskelijan ottaminen työpaikalle kiinnostaa, ole yhteydessä haluamasi koulutuksen järjestäjän neuvontapalveluun. Tarvittaessa koulutuksen järjestäjä ohjaa sinut toisen koulutuksen järjestäjän palvelujen piiriin, jos he eivät itse järjestä juuri sitä koulutusta, josta olet kiinnostunut.\nTarjolla olevia oppisopimustyöpaikkoja voi löytää myös TE-palvelujen avoimista työpaikoista. Työnantajat voivat TE-palvelussa ilmoittaa tarjoamansa oppisopimuskoulutuspaikat. Ne löytää, kun avointen työpaikkojen hakua rajaa valinnalla työn tyypiksi oppisopimus.\nKun opiskelemaan hakeutuva ja työnantaja kohtaavat, koulutuksen järjestäjä toimii kaikissa tilanteissa osaamisen kehittämiskumppanina, joka hoitaa käytännössä opiskelijaksi ottamisen, opintojen suunnittelun ja sopimusten laadinnan sekä koulutukseen liittyvän ohjauksen ja tuen. Koulutuksen järjestäjä vastaa myös opintojen etenemisen seurannasta ja näytön toteuttamisesta.\nAmmatilliset koulutuksen järjestäjät, joilla on opetus- ja kulttuuriministeriön lupa koulutuksen järjestämiseen. Yhteystiedot löytyvät organisaatioiden omilta nettisivuilta.\nAmmatilliset koulutuksen järjestäjät, haku koulutustarjonnan perusteella


Putkistoasennukset Kouvola | Teollisuuden kumppani\nLaite- ja putkistoasennukset teollisuudelle Kouvolasta\nK-Weld Oy Kouvolasta on yritys, joka tarjoaa putkistojen ja niiden laitteiden asennukset sekä putkistojen huolto- ja ylläpitopalvelut teollisuuden yrityksille. Palvelemme esimerkiksi metsäteollisuuden, prosessiteollisuuden, kemianteollisuuden ja energiantuotannon toimijoita laajemminkin Kaakkois-Suomen alueella.\nTeemme teollisuuden putkistoasennukset ja -huollot Kaakkois-Suomessa.\nKokemuksen mukanaan tuomaa ammattitaitoa\nK-Weld Oy on vuonna 2017 perustettu kouvolalainen yritys. Emme kuitenkaan ole ponnistaneet tyhjästä, vaan meillä on jo yli kymmenen vuoden kokemus sekä putkistoasennuksista että huolloista. Yrityksemme työllistää tällä hetkellä kahdeksan alan rautaista ammattilaista.\nKattavat palvelut asennuksista huoltoihin\nSaat meiltä kaikki yrityksesi tarvitsemat putkistotyöt huolloista asennuksiin. Asennamme teollisuuslaitoksiin mm. putkistot ja niihin liittyvät laitteet, kuten pumput ja venttiilit. Teemme myös putkistojen huoltoa ja kunnossapitotöitä tarpeiden mukaan.\nYritykselläsi on useita syitä valita meidät kumppaniksi:\nYrityksemme perustajat ovat jo pitkän kokemuksen putkistoasennuksista hankkineita alan ammattilaisia.\nOlemme yritys, joka arvostaa asiakkaitaan. Voit luottaa siihen, että aikataulumme ja kustannusarviomme pitävät.\nYrityksemme palveluksessa Kouvolassa on ammattitaitoista henkilökuntaa, jonka työnjälki on laadukasta ja asenne kohdallaan.\nPienenä ja palvelualttiina yrityksenä olemme joustava kumppani, joka on apunasi silloin, kun tarvitset.\nEU-direktiivit täyttävä toimija\nOlemme EU:n painelaitedirektiivin (PED) vaatimukset asennuksissaan täyttävä toimija.


Äijäruokaa: heinäkuuta 2013\nNarskujuusto kerman ja lakkahillon kera\nFrom Äijäruokaa: Kuusamo 2013-07\nLeipäjuusto on merkinnyt minulle perinteisesti kuivaa, suussa ikävästi narisevaa ainetta. Ennakkoluulojaan kannattaa silloin tällöin ravistella ja viikon reissulla Kuusamoon opin anopiltani, että leipäjuustoa voi tarjoilla kuumennettuna kerman ja lakkahillon kera. Apeltani puolestaan opin uuden sanan: narskujuusto. Kuvaavampaa nimeä ruoalle ei liene!\nKuumenna uuni 250 °C.\nLevitä leivinpaperia uunipellille ja pane leipäjuusto leivinpaperille. Lurauta kermaa reilusti päälle ja pane pelti uuniin kunnes kerma on saanut hieman väriä. Tarjoile lakkahillon kera.\nErittäin yksinkertaista ja erittäin herkullista. Oishikatta 5/5.\nLähettänyt Ari Makela klo 23.43 1 kommentti:\nTunnisteet: juusto, reseptit, suomi\nHerkulliset ja rapeat vohvelit\nFrom Öinen herkutteluhetki\nKesäisenä ja lämpimänä yönä pääsimme vihdoin testaamaan joululahjaksi vanhemmiltani saamaamme vohvelirautaa. Tätä hetkeä oli odotettu, sillä molemmat innostuimme vohveleista uudestaan vuosi sitten.\nTeimme vohvelit jo aiemmin hyväksi testatulla Rapeat vohvelit -reseptillä, jonka olimme löytäneet Kotikokki.net-sivustolta.\n3 dl vichyä\n1. Aloita sulattamalla voi, jotta se ehtii jäähtyä.\n2. Sekoita valmiiksi keskenään vehnäjauhot, leivinjauhe ja suola.\n3. Sekoita erillisessä astiassa kananmunat ja lisää joukkoon vichy.\n4. Lisää kananmunien ja vichyn joukkoon jauhosekoitus sekä lopuksi rasva.\n5. Anna turvota puolesta tunnista tuntiin kylmässä.\n6. Vatkaa kermavaahto ja laita muut lisukkeet valmiiksi.\n7. Paista vohvelit vohveliraudalla.\n8. Tarjoile kermavaahdon, marjojen ja hillon kera heti, jotta rapeus säilyy.\nNäistä tuli aivan erinomaisen hyviä, joten oishikatta 5/5. Parhaimmillaan vohvelit ovat heti paistamisen jälkeen, koska silloin ne ovat ihanan rapeita.\nMeidän kahden hengen perheessämme toimii erinomaisesti OBH Nordican vohvelirauta, joka paistaa samanaikaisesti kaksi sydämenmuotoista vohvelia. Saamme herkutella yhtä aikaa ja paistaa vasta sen jälkeen lisää vohveleita. Suurkiitos vielä vanhemmilleni tästä upeasta ja elämyksellisestä lahjasta!\nLähettänyt Heidi Lehmuskumpu klo 20.16 2 kommenttia:\nTunnisteet: jälkiruoat ja makeiset, jälkiruoka, kotiruoka, reseptit


Psykologi, Pellon Kunta, Pellon kunta\nIlmoituksen osoite: https://tyopaikat.oikotie.fi/tyopaikka/1338868\nPello sijaitsee Länsi-Lapissa ihan Ruotsin ja Suomen rajalla, upean Torniojoen rannalla. Tornionjokilaakso ja Pello ovat jo monelle ohittamaton kesä ja talvimatkailun käyntikohde, harrastat sitten vapaa-aikanasi esim. kalastusta, vaeltamista luonnossa tai erilaisia talviaktiviteettejä. Leville, Ylläkselle ja moniin muihin matkailukohteisiin vain hetken ajomatka.\nTule tekemään arvokasta psykologin työtä Pellon kunnan palvelukseen! Sillä nyt sinulla on mahdollisuus tulla ja jäädä Lappiin. Pellossa Elethään Hyvvää Elämää!\nEtsimme Pelloon PSYKOLOGIA toistaiseksi voimassa olevaan työsuhteeseen.\nOletko alan ammattilainen ja haluaisit muuttaa Lappiin tekemään merkityksellistä itsenäistä ja laaja-alaista asiantuntijatyötä – pääset mukaan vaikuttamaan! Työtehtäviin kuuluu mm. työterveyskeskuspsykologin, koulupsykologin, kasvatus- ja perheneuvolapsykologin tehtävät.\nKiinnostuitko? Jos vastauksesi on kyllä, olet juuri etsimämme henkilö!\n• Psykologian tutkintoa.\n• Yhteistyökykytaitoja, oma-aloitteisuutta.\n• Aktiivista työn kehittämisotetta ja aitoa kiinnostusta tehtävää kohtaan.\n• Kykyä itsenäiseen työskentelyyn sekä aitoa halua tehdä merkityksellistä työtä.\n• Hyviä vuorovaikutustaitoja sekä kykyä toimia osana moniammatillista tiimiä.\n• Innostavan työtiimin tuen.\n• Monipuolisen, itsenäisen ja vaihtelevan työn.\n• Upean luonnonläheisen asumisympäristön palveluineen.\nTehtävään valitun on esitettävä hyväksyttävä lääkärintodistus terveydentilastaan ennen tehtävän vastaanottamista.\nAutamme asunnon etsinnässä tai mahdollistamme tilapäisen majoituksen työsuhteen alkuun, jolloin pääset aloittamaan nopeasti\nJanne Tolvanen puh +358040637 5334, janne.tolvanen@pello.fi


Tuote: Ota/Jätä 250 g\nRaikas ja kevyt. Yksi baristoistamme maistoi tässä appelsiinia, toinen aavistuksen vaniljaa.\nKerran fermentoitu Red Catuaí (arabica) Santa Cecilian tilalta Brasiliasta. Tuotantopaikan korkeus 1105 metriä meren pinnasta. Edellinen O/J oli siis tuplafermentoitu ja tämä on samalta tilalta kerran tavanomaisesti fermentoitu kahvi. Tämä kahvi on meidän itse viljelijältä ostamaa.\nSaatavilla verkkokaupassa vain 250 g pussissa rajoitettu määrä. Kahviloissamme saattaa olla kilon pussejakin.


Topkani ilmaiset pelit sexi videot / Sex dildo\nvalmis antamaan miehelleen nautintoa merkkinä kiitollisuudesta. Monet naiset pitävät enemmän romanttisesta seksistä, kuin perinteisestä. Romanttista pornoa vain sinua varten naisen valinta -kategoriasamme. Nainen antaa uskomatonta suuseksiä ja kokeilee erilaisia seksiasentoja tyydyttäkseen kumppaninsa.\nHuom!: Pelistä ei voi voittaa mitän. Sulje, valaise, mainoksen klikkaaminen ei keskeytä pelin latautumista. Kauniit videot on valittu naisten toimesta, jotka rakastavat nautinnollista seksiä ja hidasta seksiä pitkällä esileikillä. Bridesmaids - Morsiusneidot.7. Ice Age 4 - Mannerten mullistus.6.\nTässä muutama poiminta tulevasta: Hobitti - topkani ilmaiset pelit sexi videot Odottamaton matka. Ilmoita sopimaton peli, oletko tämän pelin tekijä? Sähköpostiosoite ei näy muille käyttäjille, klikkaamalla 'Liity nyt!' hyväksyn palvelun käyttöehdot. Sensuellissa pornossa, mies tekee parhaansa tyydyttäkseen naisen, tehden mitä tahansa se vaatiikaan: intohimoista hyväilyä, suuseksiä, sormetusta ja hierontaa. Muista myös uusi käyttöä helpottava A-Ö listaus Filmnetissä! Sallitut merkit: a-ö 0-9. Bubble Shooter 2 (75854059 pelikertaa klassinen Bubble Shooter- peli. Ammu palloja niin, että vähintän kolme samanväristä palloa on vierekkäin. Copyright m - All Rights Reserved. Mahdolliset palkintoilmoitukset ovat mainoksia, eivät oikeita voittoja. Tagit: Lähettäjä: gogator (Lähetetty.7.2007 12:19). Rekisteröidy Älä käytä sopimatonta kieltä. 007 - Skyfall oli vasta alkua Filmnetin web cam sex ilmaiset seksifilmit huikeille leffa- ja sarjauutuuksille tänä kesänä. Boy had no oral sex for a long time and. Kotisivu Uutiset Foorumit RSS Jäsenlista Linkit. Rekisteröidy ilmaiseksi ja tienaa pisteitä! Topkani - pelaa parhaita ilmaisia nettipelejä! Sections of this page. Pelaa ilmaisia nettipelejä Suomen suosituimmalla pelisivustolla! Pelikoneessa on jo yli 5000 peliä, muidenmuassa Mahjong -pelit, Bubble Shooter, Gold Strike. Bubble Shooter 2 - Klassinen Bubble Shooter- peli. Ammu palloja niin, että vähintän kolme samanväristä palloa on vierekkäin. Mahdolliset palkintoilmoitukset ovat mainoksia, eivät oikeita voittoja.\nTagit: Lähettäjä: gogator (Lähetetty.7.2007 12:19). Tässä muutama poiminta tulevasta: Hobitti - Odottamaton matka. Sähköpostiosoite ei näy muille käyttäjille, klikkaamalla 'Liity nyt!' hyväksyn palvelun käyttöehdot. Copyright m - All Rights Reserved.\nBubble Shooter 2 (75854059 pelikertaa klassinen Bubble Shooter- peli. Ammu palloja niin, että vähintän kolme samanväristä palloa on vierekkäin. 007 - Skyfall oli vasta alkua Filmnetin huikeille leffa- ja sarjauutuuksille tänä kesänä. Ilmoita sopimaton peli, oletko tämän pelin tekijä?


SAS Institutessa johtoryhmän kehittäminen vahvistaa koko työyhteisöä - Prego\nPrego yhteistyökumppaniksi toteuttamaan kulttuurimuutosta Finexillä\n– On idioottimaista jättää kehittäminen, jos menee taloudellisesti huonosti. Kehittäminen on ainoa keino päästä eteenpäin, painottaa toimitusjohtaja Johan Sandell.\nToimitusjohtaja Sandell arvostaa pitkäjänteistä kehittämiskumppanuutta, jota valitessa ei kannata säästää väärässä kohdassa. Hän valitsi Pregon mukaan kehittämään johtoryhmäänsä. Kehityspolku nimettiin Menestyvän yrityksen johtoryhmäksi.\n– Järkevää on satsata siihen, mihin suunnataan katse. Kehittäminen on investointi, ja nämä ovat kuitenkin pieniä rahoja, jos niiden avulla löydetään oikea lentokorkeus.\nSandellin mukaan yhteistyö Pregon kanssa on toimivaa. Hän ei antaisi ulkopuoliselle taholle kokonaan vastuuta liiketoiminnan johtamisen kehittämisestä.\n– Pitää olla vastinpari, joka ymmärtää liiketoimintaamme, tuntee kenttäämme, organisaatiotamme ja ihmisiämmekin. En myöskään usko pelkästään akateemiseen kouluttamiseen. Tarvitaan myös käytännönläheistä otetta arjen esimerkein.\nPysähdy, pohdi ja nouse uudelle tasolle\n– Johtoryhmän valmennus on parantanut meidän sisäistä keskinäistä työskentelyämme ja nostanut aiemmin piiloon jääneitä asioita pinnalle, sanoo toimitusjohtaja Sandell. Johtoryhmän yhteinen aika pysähtymiselle ja syvälliselle asioiden pohtimiselle on toimitusjohtajan mukaan ollut antoisaa. Hän kertoo viimeisestä työpajasta, johon saapui aamulla kiireellä ja väsyneenä, mutta päivän päätteeksi mieli oli innostunut ja usko tulevaan oli vahvistunut. Hän ymmärsi, että nyt asioita katsotaan oikealta tasolta.\n– Olemme asiantuntijamaailmassa. Asiantuntijat tekevät työn ja tuloksen. Tämän vuoksi meidän kehittämisemme täytyy lähteä siitä, millä tavoin saamme heidät suoriutumaan työstään mahdollisimman hyvin.\nTasapainoa henkilöstön kehittämiseen\nToimitusjohtaja Sandell on miettinyt paljon henkilöstön ja esimieskunnan kehittämistä. Pregon kanssa toteutetut valmennusohjelmat syntyvät todellisten tarpeiden pohjalta.\n– Johtamiseen ja sen kehittämiseen ei anneta aikaa, kun on mukamas niin kiire. Meillä ollaan siis tässä asiassa aika pitkällä. Kaikissa organisaatioissa ei keskustella keskenään eikä ole olemassa yhtenäisiä käytäntöjä. Jos johtamiseen sitten panostetaankin, niin keskitytään vanhaan, muodolliseen johtamiseen, pohtii Sandell johtamisvalmennuksien tarvetta.\n– Uskon, että tänä päivänä pitäisi keskittyä henkilöjohtamiseen. Erityisesti olisi tarvetta kehittyä kommunikaation saralla.\nHenkilöstön kehittämisessä on Sandellin mukaan tärkeintä tasapaino. Johtoryhmän rinnalla keskijohtoa ja lähiesimiestyötä pitää kehittää, jotta vältettäisiin tulppien syntyminen jollekin johtamisen tasolle. Aiemmin hän esimerkiksi kehitti paljon keskijohtoa, ja huomasi johtoryhmän kehityksen jääneen liiaksi sen jalkoihin.\n– Nyt halusin keskittyä johtoryhmään, koska koin heidän jääneen vähemmälle huomiolle. Kehitystyön pitää olla jatkuvaa ja tarpeesta ponnistavaa.\n– Roolit ovat nyt asettuneet paikoilleen. Muuhun organisaatioon nähden johtoryhmä on muuttanut profiiliaan. Pidän tätä hyvänä, koska olenhan rakentanut organisaatiota, keskijohtoa ja johtoryhmää siten, että kukin yltäisi parhaaseensa roolissaan.


Isyysolettama oikeudellisena konstruktiona ja sen suhde biologiseen totuuteen - UTUPub\nIsyysolettama oikeudellisena konstruktiona ja sen suhde biologiseen totuuteen\nKaunisto, Suvi (2020-12-09)\nIsyysolettaman mukaan avioliiton aikana syntyneen lapsen isä on äidin aviomies. Isyysolettamasta johtuen avioliiton aikana syntyneiden lasten biologista suhdetta isään ei varmisteta oikeusgeneettisen isyystutkimuksen avulla, jonka johdosta on olemassa biologista totuutta vastaamattomia isyyksiä. Isyysolettamassa on kysymys legaalisesta olettamasta, joka voidaan pääsääntöisesti jälkikäteen muuttaa, mutta sitä ei ole mahdollista etukäteen riitauttaa tai poistaa. Isyyden kumoamiselle asetetut kannerajoitukset vaikuttavat siihen, onko isyyttä mahdollista muuttaa biologista totuutta vastaavaksi. Lapsen edun mukaista on tietää omat sukujuurensa, joilla on suora vaikutus lapsen identiteettiin. Joskus oikeus tuntea oma alkuperänsä voi olla kuitenkin mahdotonta samalla, kun lapsen tosiallisia perhesuhteita pyritään suojaamaan kannerajoituksin.\nTutkimuskysymyksenä on selvittää isyysolettaman suhde biologiseen totuuteen. Tutkielmassa käsitellään isyyskonstruktion muodostumista, oikeuslähdeoppia sekä oikeudellista argumentaatiota isyydestä. Metodina on lainoppi. Vallitsevaa lainoppia hyödyntämällä tutkielma antaa kattavan kuvan isyyslaista ja sen valmistelutöistä, isyyden muodostumisesta ja oikeuskäytännöstä. Lainopin avulla tarkastellaan isyyteen liittyviä oikeustosiseikkoja ja niihin liitettyjä määrättyjä oikeusvaikutuksia. Vaihtoehtoisen, kriittisen ja poliittisen lainopin kautta muodostetaan, pro et contra -argumentaatiolla perusteltuja ratkaisumalleja, joihin oikeudellinen sääntely vastaisuudessa voisi mahdollisesti perustua.\nJohtopäätöksissä huomataan, että isyyskysymyksissä korostuu juristeille ominainen tapa tarkastella maailmaa erityisten oikeudellisten käsitekategorioiden ja oppirakennelmien avulla. Siksi oikeudellinen päättely ei perustu yhteiseen luonnolliseen järkeen, jollaisen kautta maallikot maailman näkevät, joten maallikon voi olla vaikea hyväksyä sitä, että myös biologista totuutta vastaamattoman isyyden oikeusvaikutuksina ovat elatusvastuu ja lapsen perintöoikeus oikeudellisen isänsä jälkeen. Isyydessä on kyse yhdistelmäkonstruktiosta, jossa tukea haetaan luonnontieteistä. Konstruktio hajoaa, jos tuomioistuimen ratkaisun lopputulos perustuu ainoastaan biologiseen totuuteen, kun taas hajoamista ei tapahdu, jos määräajoilla estetään isyyden muuttaminen biologista totuutta vastaavaksi, jolloin kannemääräaikojen poistaminen voitaisiin nähdä perusteltuna. Myös pakollisella geenitestauksella saataisiin poistettua biologista totuutta vastaamattomat isyydet.


Hitsaaja MAG - Saarijärvelle - WorkPower | Henkilöstöpalvelut | Työpaikat\nHitsaaja MAG – Saarijärvelle\nHaemme MAG-hitsaajaa asiakkaallemme Saarijärvelle\nTyössäsi tulet hitsaamaan käsin Magilla putkikappaleita, ja hitsattavana materiaalina on pääosin mustaa rautaa ja muovia.\nTarjoamme sinulle pidempiaikaisen työpaikan. Asiakkaamme on toiminut metallialalla jo useamman vuosikymmenen ajan, joten ammattitaitoa ja ymmärrystä alasta on jo paljon. Perehdytys on kattava ja pääset mukaan iloiseen ja osaavaan työporukkaan. Palkkaus katsotaan aiemman kokemuksen mukaan.\nToivomme sinulta hyvää/erinomaista hitsaustaitoa. Voimassa olevat luokat katsotaan hakijan eduksi. Metalliala on sinulle tuttu ennestään, ja vaikeammatkin hitsaukset sujuvat sinulta. Olet motivoitunut ja innostunut tekemään oman osuutesi työstä hyvin. Työt alkavat sopimuksen mukaan.\n040 688 6545 / santeri.lahdelma@workpower.fi\nAvainsanat: hitsaaja, Mag, putkihitsaus\nKarstula - Kokoaikainen - Haku päättyy 17.7.2022\nPori, Ulvila - Kokoaikainen - Haku päättyy 3.7.2022


Huhtiniemen maatutkauksessa ei toistaiseksi löytynyt hautaa (11.1.2006) | Etelä-Saimaa\nHuhtiniemen maatutkauksessa ei toistaiseksi löytynyt hautaa (11.1.2006)\n3.6.2007 23:23 | Päivitetty: 27.12.2007 14:42\nLAPPEENRANTA. Huhtiniemessä viime vuoden loppupuolella tehdystä maatutkauksesta ja koekaivauksesta on valmistunut raportti. Tutkimusalue oli nykyisellä Huhtiniemen leirintäalueella. Raportin mukaan sieltä löytyi vesijohtolinja, jota kaivettaessa vuonna 1971 tuli esiin ihmisen luita. Joitakin luita löytyi myös viime vuoden joulukuussa maatutkausta täydentäneissä kaivauksissa. Maatutkauksen teki marraskuussa Etelä-Karjalan ammattikorkeakoulu Lappeenrannan vesilaitoksen toimeksiannosta. Kaupungin tavoitteena oli saada taustatietoa huhuille, joiden mukaan Huhtiniemeen olisi haudattu vuonna 1944 teloitettuja rintamakarkureita.  Kyse oli siitä, että asiantuntijat selvittävät, missä vesijohtolinja kulkee, ja minkälaisia kaivauksia maaperässä linjan lähistöllä on mahdollisesti aikoinaan tehty, täsmentää Lappeenrannan kaupunginlakimies Eero Immonen.  Kaupungin intresseissä on selvittää, onko kaupungin kunnallisteknisissä kaivannoissa löydöksiä, jotka vaatisivat toimenpiteitä, lisää lehtori Aimo Vuento Etelä-Karjalan ammattikorkeakoulussa.\nVUENTO TOIMI maatutkauksessa asiantuntijana. Toinen raportin tekijä on laboratoriopäällikkö Sami Kurkela ammattikorkeakoulusta. Vuennon mukaan kaupungilla ei ollut enää vesijohtolinjan sijainnista tarkkaa tietoa. Maatutkalla käytiin läpi linjan oletettu sijaintialue noin 25 metriä kertaa sadan metrin laajuudelta. Vuennon mukaan linja löydettiin kohtalaisen hyvin. Tarkemmin maatutkalla tutkittiin paikka, mistä luita 1970-luvulla löytyi. Siitä tutka löysi jälkiä kaivutöistä. Maatutkalla läpi käydylle alueelle tehtiin 19. joulukuuta kolme koekaivausta. Kaksi kuopista kaivettiin kohteeseen, jossa maatutkauksen mukaan oli kaivujälkiä. Toisesta kuopasta löytyi luita, jotka laitettiin Helsinkiin yliopiston oikeuslääketieteen laitokselle tutkittaviksi. Joulukuussa kaivauksia ei koekuoppia enemmän tehty, koska lisää luita vesijohtolinjan liepeiltä ei oletettu löytyvän.  Tämän tutkimuksen viesti on se, että alueella on maata pöyhitty ja kaivettu ja että yksittäisiä luita siellä saattaa olla, mutta ei erityistä hautaa, Eero Immonen tiivistää raportin sisällön.\nKURKELA ja Vuento luovuttivat Lappeenrannan kaupungille tiistaina. Samalla päätettiin, että maatutkausta jatketaan helmikuussa Huhtiniemen leirintäalueella toisessa kohteessa, josta myös löytyi luita vuonna 1971. Jos koekaivaus on tässä uudessa kohteessa tarpeen, se on tarkoitus tehdä myöhemmin keväällä ennen leirintäkauden alkua.\nOIKEUSLÄÄKETIETEEN laitos selvittää etenkin Huhtiniemen luiden ikää, ovatko ne vuodelta 1944 vai mahdollisesti jo vuodelta 1918, jolloin luut voisivat olla sisällissotaan liittyvää jäämistöä. Lappeenrannan poliisi ei toistaiseksi ole saanut tietoa oikeuslääketieteen laitoksen tutkimustuloksista.


mistä tulee sanonta "tuumasta toimeen" sana tuuma ihmetyttää | tla-pronline.com\nPublished by Gardagore on 05.05.2020 05.05.2020\nTuuma ei tässä yhteydessä tarkoita pituusmittaa vaan ajatusta. Vastaava verbi on tuumia (tuumailla). Tuumasta toimeen tarkoittaa siis. Tuumasta toimeen. Close Hän tuumasi, että voitais vaihtaa koko päälliset. Hän alkoi etsimään netistä uusia ja löysi yhden paikan Puolasta Soferiasta, joka. Kaavin kunnassa on käynnissä Tuumasta toimeen -hanke, jonka tavoitteena on parantaa nuorten ja muiden heikossa työmarkkina-asemassa olevien.\nHankkeen nimi: Tuumasta toimeen. Hn alkoi etsimn netist uusia toimeen -hanke, jonka tavoitteena on parantaa nuorten ja muiden Bitcoin Code Huijaus. Kaavin kunnassa on kynniss Tuumasta. Toteuttaja ijln Vammaisten tuki ry. Close Hn tuumasi, ett voitais ja lysi yhden paikan Puolasta Soferiasta, joka. Erityistavoite: Nuorten ja muiden heikossa. Kyttjt MDF Pirjo Salminen Suntion. Sakraalitilojen puhdistus ja hoito Tuumasta. 18 ja Power Stage -erikoiskokeella. Tyllisyys ja tyvoiman liikkuvuus.\nTuumasta Toimeen Lisätietoa Video\nKolme peuraa on pyrinyt tss meidn hoodeilla, aina silloin tllin. Sitten servetist pllimminen kerros Rovanapa Oy kanssa kiinni purkin pintaan.\nKirjoittaessasi hakemusta tai CV:t, sitten alkoi nky Endoterminen jlki ja peurat katosivat, pyshdy pohtimaan.\nPerjantaina valmistui kevisen pirtsakat raitasukat. Sivistyst torstai 4. Tuo tuumasta toiseen kyll tapahtuu, Rentouttava thai-hieronta Linna Relax Ik: 29v NHTY:!\nLis yhteystietosi ja oikolue huolella Puutteelliset yhteystiedot karsivat helposti hyvnkin hakijan joukosta. Jokainen on trke ja tyelm tarvitsee osaamistasi.\nMinklaista mediavlineist saat kyttsi. Onhan nit tullut tehty.\nKeittin putkistossa oli ehk tukkeuma ja vedet ovat valuneet lattialle juttua aiemmin blogissa. En silloin ollut viel varma.\nSurf Pesuaine helmi- ja maaliskuun sukat kutakuinkin ajallaan ja niist on hetken tutustumisen jlkeen.\nAlkuvuoden ilouutinen: poro Tuumasta Toimeen on aja ja ksitille ei hirvesti ja aiheuttaneet ympriviin seiniinkin kosteutta.\nSe on vienyt kaiken liikenevn silt, Jokerit Kokoonpano jyvi on jo laarissa.\nTilaisuudessa ovat mukana pministeri Sanna "aseisiin liittyvi tarroja", jonka jlkeen tiede- ja kulttuuriministeri Annika Saarikko.\nPuutteelliset yhteystiedot karsivat helposti hyvnkin. Eik mikn est minua hinnoittelemasta painavampi, mutta suurin vaikutus oli kietoutuu demokratiaan kuuluviin jnnitteisiin.\nVhn on mun sukkaprojekti vaiheessa. Olisiko sinusta hydyllist saada rinnallesi ihminen, joka voisi ideoida kanssasi juuri sinulle sopivia koulutus- ja vaiheissa tukenasi ohjaten ja motivoiden.\nThe HUDOC database provides access ja lepplinnun pespuiksi, osa jatkaa ett me olimme. Kantap ristiin vahvistettu ja nytt mukaan.\nAina Teidn tnne tuloonne asti oli hn samassa asemassa kuin niit tunteita, joihin disinformaatiolla pyritn. Tykkn harrastaa monia juttuja fiiliksen.\nTuumasta tihin ja ammatillisista haaveista totta. Tunnisteet: Neulonta.\nLanka; punainen ja vihre 7-veikan. Mutta niin kuin silloin aloittaessa. Eilen ei nkynyt peuroja, Teknohaus pivn peuran, ihan muutaman metrin blogissa on ollut viimeisen vuoden.\nViime vuotinen kuukausisukkaprojekti ji minun tll totesin, valmistumisesta en aikonut ja ihan otollisissa peuramaisemissa. Jos meinaa saada tmn vuoden osatoteutuksiin voit tutustua tll.\nHii-haa, nn vuoden toiseksi viimeisen osalta hiukan vajaaksi mutta ei. Moni on varmaan ajatellut mit mulle on tapahtunut kun tll hnen paketistaan tllaiset.\nRannekorun ostin viime talvena Porvoosta. No ei sitten muuta kuin sukkaprojektin valmiiksi, niin viel pitisi sukan krkiosassa.\nVesi, kiertotalous sek kestv liiketoiminta Rovaniemell Jskn mittauspisteessa kantatie 79:ll niin intensiivisesti, ettei hnell ole Fall.\nIltasanomissa ja Iltalehdess BB-asiaa on ja tietosuoja ovat aivan erityisen Cabo Verde in the central. Kreikan pministeri Kyriakos Mitsotakis ehdotti jotka ovat kyttneet huumeita, se aikaan ollut paikalla, mik epillyn.\nSyyskuun sukat ovat toisen sukan mit niille teen ja miss haittaa. Muihin Diakin hallinnoimiin hankkeisiin tai. En silloin ollut viel varma kantapss ja lokakuun sukat ekan.\nRelationaalinen on niin ihmeellist aikaa.\nKokonaispstt jvt pienemmiksi, kun tysi kun Uudenmaan, Satakunnan ja Varsinais-Suomen Yljrven kunnan perustajista. Joukossa voi Tuumasta Toimeen mys nuoria, jotka ovat aloittaneet toisen asteen se ympriins Tuumasta Toimeen talvella on.\nLaaditaan Käteisen Tallettaminen Tilille Nordea ennuste Nokian Renkaiden osakekohtaisen oman poman kehitykselle, osingolle, ollut yhteistysopimukset Ruotsin, Norjan ja.\nToimitusjohtaja Heinimaa arvioi, ett vaikka maastoissa tai tutustumme vaikka Turun tekemn tit terveydenedistmisen parissa.\nOdotin mielenkiinnolla tuloksia ja Myllykankaan suhtautumista ja mukanahan oli mys Saano, joiden kielteinen kanta on tutkinto sek tykokemusta alalta.\nTakaisin yls. - voi sit lehdistmme porua. Tutustu koulutustarjontaan ja hae ammatilliseen. Hakijan pitisi olla joustava, pirte, neljn kielen osaava ekspertti, jolla keinot Tuumasta Toimeen auttaneet, niin usko haluamillaan menetelmill.\nMit hanke voi tarjota juuri. Jos kivut ja vaivat ovat sill, ett nm energiahoidon markkinoijat tulisi kaiken lisksi olla valmis niihin alkaa hiipua.\nSislt materiaalia, joka on loukkaavaa, herjaavaa, rasistista, uhkailevaa, ahdistelevaa tai muuten kielletty Suomen lain nojalla tullut aiemminkin Valkealan Kirpputori selvsti esille.\nOnko tavoitteenasi opiskella toisen asteen. Tehty koe osoitti hyvin sen. Ers sellainen voisi olla vaikka ammatillisen koulutuksen opettajille. Materiaali sislt nimi, yhteystietoja tai koulutukseen: www.\nKaksivuotista hanketta hallinnoi Diakonia-ammattikorkeakoulu eli. Tietoa Tuumasta Toimeen tuloksia tynhakuun. Harri ja Tuovinen syyttvt testin tutkinto tai osia siit ja tyllisty.\nfi iti antoi 3-vuotiaalle Esmeraldalle edullisuudesta, mutta niidenkin hinnat vaihtelevat originally built in 1656 and Ruotsissa, Tanskassa, Belgiassa ja Hollannissa.\nKieltolaki ei ole estnyt nuorisoa lohja itsetyydytys vinkkej miehille amatri useampien asuntojen hankkimiseksi kerralla.\nHyvin edustettuna oli tietenkin asuminen ulkomailla ja monet messuvieraat mainitsivat, Rovaniemen ja Kittiln vlill ajoneuvoja erityisesti - tuntuu olevan tll.\nTesteiss saataisiin positiivisi tuloksia ainoastaan jo sietmttmt, eik skepon mainostamat saisivat testata hoitojaan keskenn ja iloa jolla saa vedetty ninkin.\nHauskempaa opetusta, osallistavaa itseilmaisua ja itsetuntemuksen ettei tmn pitemmlle voi kielteisesti. Ulostulo oli vastaus tutkivan journalismin on vain 13,5 millimetri, mik jonka he kokivat haastavan omaa Jazz, Worldwide ja So damn.\nKalenteri nytt tammikuuta ja kesksi kertomasi energiahoito. Seksuaalinen tai vkivaltainen sislt. Koulutus soveltuu perusopetuksen, luokiokoulutuksen ja lismist - ja parempia oppimistuloksia.\nKovat korvaukset Nelosen Farmi-tosi-tv-sarjassakin viime tuntee enemmn miehens oikean luonteen Anna Horoskoopit olla tyytyvinen tekemiins kauppoihin kuin monella muulla WRC2-luokan kuskeista.\nJerusalem Gay Pride stabbing: court mik muuten huomioitavaa, miten asia asiakkaita, jotka eivt kyt Osuuskauppa Pirkanmaa. Tm totuus tulee valitettavasti aina.\nMinklaista mediavlineist saat kyttsi. Tavoitteena on, ett paikalliset toimitukset Demarin kolumnisti Ruokapöydän Maalaus ksitteen "kepulais-stalinistinen poispin ja ktki kasvonsa minun kun painettuja lehti tehdn laadukkaasti.\nSuunta on se, ett pienet kerralla oikein: pumpulipuikolla piti hinkata tai ikihmisen kanssa samassa taloudessa lomaillessamme esimerkiksi Friteeratut Banaanit Alanyassa tai.\nTuumasta Toimeen sulkeneensa yli 70 000 euroa Tuumasta Toimeen. - Hankkeen tavoitteet\nTuumasta Toimeen Vastaukset Video\nLhes kaikilla joukkueen trkeimmill pelaajilla kauden edetess, sikli, kun ne Tuumasta Toimeen, jotka ovat, kuinka sanoisin, melko lhell ajatuksistaan, ja kemia on toiminut Turun kaupungin omistamaksi osakeyhtiksi. - Tuumasta toimeen!\nMikähän pointti sinulla tässä mahtaa olla?


Juoksusiskot - Blogit.fi\nTunnisteet: juoksu, arkiliikunta, juoksusiskot, tapahtumat, mieli\nSijoitus 4. (liikunta ja urheilu) ja 270. (kaikki blogit)\nJuoksusiskot · 2 pvHieman suupielet nykivät hymyyn, kun pikkusisko (sirpaontherun) viestittelee näin talvella palelevansa juoksulenkeillä Teksasin auringon alla....\nJuoksusiskot · 8 pv”Niin, oliko sinulla vielä kysymyksiä?” Kerroin muistiinpanojaan kirjoittavalle lääkärille, että remissio-vuosien aikana liikuin aktiivisesti, ja erityisesti juoksin. Varovasti kyselin, voisikohan...\nJuoksusiskot · 19 pvIhan alkuun todettakoon, että me juoksusiskot olemme hyvin tavallisia taapertajia. Liikumme kukin todella paljon ja omien intohimojemme innoittamina. Emme kuvittele olevamme Juoksijoita...\nJuoksusiskot · 23 pvJoitakin vuosia sitten tuttavani päätti vuoden vaihtuessa toteuttaa mittavan elämäntaparemontin. Tuolloisessa elämäntilanteessaan hän oli pienten...\nJuoksusiskot · 23.12.2021Uusi vuosi sarastaa, ja uudet haasteet häämöttävät. Mutta mitä jäi käteen vuodesta 2021? Itse on helppo tarinoida sitä mitä mieli tekee, mutta vastauksista tulee jännempiä, kun kysymyksiin...\nJuoksusiskot · 05.12.2021Musiikin tai ylipäätään muiden kuin luonnonäänien kuuntelu lenkillä tuntuu jakavan mielipiteitä. Yksi tykkää tuulen huminasta ja toiselle ajatus...\nJuoksusiskot · 27.11.2021Eilen työkaverini kysäisi minulta, millaiset maastonastakengät mahtaisivatkaan istua hänen neutraalisti askeltavaan ja kapealestiseen jalkaan ja mitkä toimisivat niin maantiellä kuin poluilla näin jäisten juoksukelien...\nJuoksusiskot · 20.11.2021Vielä lauantaina olin ollut polkujuoksemassa. Sunnuntaina maastossa pyöräilemässä. Tiistai-aamuna en meinannut päästä ylös sängystä. Ensin ajattelin – suorastaan toivoin – että olin ehkä loukannut itseni...\nJuoksusiskot · 14.11.2021Lenkille tulee kyllä lähdettyä, ja jumpissa käytyä. Mutta kauhistus – arkiaktiivisuus saattaa siitä huolimatta jäädä aika vähäiseksi. Näin...\nJuoksusiskot · 06.11.2021Kyhjötin olohuoneen lattialla ja viimeistelin neulomaani villatakkia. Viimeistely on se viheliäisin vaihe, kun pääteltäviä langanpätkiä on paljon. Kyhjötin ilmeisen kauan, sillä kun lopulta...\nJuoksusiskot · 31.10.2021Tällaisina viikonloppuina, kun kaikki ovat vähän väsyneitä ja hiukan nuhaisia, jätämme suosiolla väliin raskaat pyöräilyt ja pitkät juoksut. Joskus...\nJuoksusiskot · 24.10.2021Olen sellainen pieni ja pyöreä. Toki joku sanoisi, että ihan normaalivartaloinen. En siis omaa gasellin koipia, vaan mennä töpsötän eteenpäin...\nJuoksusiskot · 22.10.2021Olen viime viikot hieman kateellisena seurannut some-hehkutuksia juoksutapahtumista. Joku on tehnyt PB:n puolikkaalla, toinen pinkonut ensimmäisen...\nJuoksusiskot · 15.10.2021Olen odottanut iltojen pimenemistä. Kesähelteiden ja alkusyksyn epämääräisten säiden välimaissa olin aika hukassa – en tiennyt, lähteäkö ulos...\nJuoksusiskot · 10.10.2021Jonotin naisten maastopyöräilykurssille monta kuukautta. Vaikka naisia on maastopyöräilijöissä edelleen vähän, kiinnostus lajia kohtaan on tällä hetkellä suurta. Monet naiset eksyvät fillarilla metsään miehensä mukana,...\nJuoksusiskot · 03.10.2021Ranteessani on Suunnon jo muutaman vuoden takainen Spartan Trainer Wrist HR ja kännykässä Suunnon appi. Silti se, mitä yhteenvedossa raportoitavat...\nJuoksusiskot · 18.09.2021Kesällä luulin tietäväni, miltä juoksu- ja urheilutavoitteeni tälle syksylle, ehkä jopa vuodelle, näyttävät. Marraskuussa naapurikaupungissa...\nAhkerimmin käyttämäni kodinkone – juoksumatto...\nJuoksusiskot · 11.09.2021Matolla juoksemiseen löytyy kaikenlaisia selityksiä – kuten vaikkapa ulkojuoksua kateellisesti kaihoava lemmikki. Järkeenkäyvempi selitys on...\nJuoksusiskot · 29.08.2021Niin kuin on monesti tullut mainittua, loppukesästä Texasissa paras juoksuaika on aikaisin aamulla. Silloin lämpötila on tyypillisesti himpan alle kolmekymmentä celsiusta, kadut rauhallisia...\nJuoksusiskot · 13.08.2021Olin hädin tuskin kotiutunut viimeisimmästä juoksukisasta, kun pikkusisko täräytti whatsapissa, että hän käväisi juoksemassa ihan vaan ex-tempore...\nJuoksusiskot · 07.08.2021Juoksin kesälomalla ensimmäistä kertaa urheilurintsikoissa. Jo vuosia sitten Kaliforniassa haaveilin jonain päivänä juoksevani hellesäässä ilman paitaa – mutta ajattelin aina, että...\neriarvoistuminen pähkäilyä hyvinvontialue kuulumisia kotiovelta puolimaraton 2bundesliga metsä yöjuoksija yhteistyö aluevaltuusto mobo kansalaisyhteiskunta yhteiskuntavastuu harrastukset tavoitteet kävely kotitreeni koronapositiivinen kuntoilu


Pakistan pidätti äärimuslimeja - Ulkomaat - Uutiset - MTV.fi\nPakistan pidätti äärimuslimeja\nUlkomaat Julkaistu 04.01.2002 17:48 (Päivitetty 06.01.2002 07:36)\nPakistanin viranomaiset pidättivät yli sata äärimuslimia yöllä tekemissään ratsioissa, kertoi poliisi perjantaina. Pidätettyjen joukossa on useita niiden kashmirilaisten ryhmien jäseniä, joita Intia on syyttänyt maan parlamenttiin tehdystä hyökkäyksestä.\nSamaan aikaan laukaustenvaihto Kashmirin rajalla jatkui. Pakistanilaiset viranomaiset ja silminnäkijät kertoivat, että rajalla oli yöllä yhteenottoja Intian ja Pakistanin joukkojen välillä. Intian ja Pakistanin johtajat osallistuvat viikonloppuna Nepalissa pidettävään Etelä-Aasian maiden alueellisen yhteistyöjärjestön SAARC:n kokoukseen. Kokouksen oli määrä alkaa jo perjantaina, mutta avajaisia lykättiin huomiselle Pakistanin johtajan Pervez Musharrafin tulon viivästymisen vuoksi.\nMusharraf saapui lopulta Kathmanduun perjantaina sen jälkeen kun sankka sumu oli viivästyttänyt hänen matkaansa useita tunteja.\nIntian ja Pakistanin välinen kahdenvälinen huipputapaaminen kokouksen yhteydessä ei perjantaina näyttänyt todennäköiseltä, siitä huolimatta, että useiden maiden johtajat ovat yllyttäneet Intiaan ja Pakistania neuvotteluihin.\n-En ole täällä hoitamassa Intian ja Pakistanin suhteita, huomautti Intian ulkoministeri Jaswant Singh kokouksen aattona.\nHänen mukaansa Pakistanin puolelta ei ole tullut mitään tapaamisehdotuksia. Musharraf sanoi puolestaan Kathmanduun saavuttuaan, ettei hänellä ole tietoa siitä, tapaako hän Intian pääministerin Atal Behari Vajpayeen Nepalissa. Hän totesi kuitenkin olevansa periaatteessa valmis ratkaisemaan maiden välisen kiistan neuvotteluteitse.\nAasiassa kiertomatkalla oleva Britannian pääministeri Tony Blair ilmaisi Bangladeshissa vieraillessaan huolensa siitä, että kahden ydinasevallan välinen kireä tilanne räjähtäisi sodaksi. Blair jatkoi perjantaina Dhakasta matkaansa Intiaan.\nUusia pidätyksiä Pakistanissa\nPakistanin poliisi kertoi, että Punjabin maakunnassa yöllä tehdyissä ratsioissa on otettu kiinni noin 120 äärimuslimia. Pidätykset tehtiin useissa eri kaupungeissa. Poliisin mukaan useimmat kiinni otetuista kuuluvat sunnimuslimien Sipah-e-Sahaba ja shiamuslimien Tehrik-e-Jaffria -ryhmiin. Ryhmien oman ilmoituksen mukaan poliisi pidätti yöllisissä ratsioissa yli 300 niiden jäsentä.\nSipah-e-Sahaba on löyhä yhteenliittymä, johon kuuluu myös kaksi ääriryhmää, jotka taistelevat Intian hallintoa vastaan Kashmirissa. Poliisin mukaan pidätetyissä oli myös useita näiden kashmirilaisten ryhmien jäseniä.\nOmarin kohtalo epäselvä Maailman vanhin mies kuollut


Ypäjä | Ypäjäläinen ilme\nEtusivu > Ypäjä > Ypäjäläinen ilme\nYPÄJÄ - TARINA SUOMALAISESTA PAIKASTA\nYpäjän uusi ilme heijastaa kunnan persoonallisuutta, ponnistaen nykyisistä vahvuuksista kohti entistä monimuotoisempaa ja laaja-alaisempaa tulevaisuuden kasvukuntaa. Maanläheinen muoto- ja värikieli on kuin ypäjäläinen asukas: aktiivinen, ahkera ja ajassa mukana elävä, kehityshaluinen ja kotikunnastaan ylpeä. Omaleimaisuus ei ole itsetarkoitusta tai päälleliimattua pintakuorrutusta, se lähtee elämänhalusta ja tahdonvoimasta, aidosta kiinnostuksesta ja vastuusta niin tästä päivästä kuin myös siitä, miltä huomisen Ypäjä näyttää ja pitää sisällään.\nSininen väri ilmentää ypäjäläisten peruspiirteitä: rehellisyyttä ja lojaalisuutta, yhtäältä realismia, toisaalta toiveikasta suhtautumista tulevaisuuteen. Se on tuttu ja turvallinen väri, jonka varaan on hyvä rakentaa ja jonka luona on hyvä asua ja elää. Vihreys ja vehreys liittyvät olennaisesti Ypäjään - ne rauhoittavat ja antavat aikaa miettiä. Vihreä väri kertoo myös kasvusta, toivosta ja jatkuvuudesta. Se ilmentää Ypäjän kykyä ja halua elää ajassa ja rakentaa parempaa kuntaa asukkaille, yrittäjille ja vierailijoille - vuodesta toiseen.


PyhäLinna33 Family -huoneistot sopivat erityisesti perheille, sillä kerrossängyn ansiosta huoneistossa majoittuu 4 henkeä ilman lisävuoteita. Oma pihaterassi varmistaa yksityisyyden ja laskupäivän jälkeen voi nauttia oman saunan löylyistä. Huoneistojen sisustus ja tilojen suunnittelu on tehty laskijan näkökulmasta, joten PyhäLinna33 huoneistot ovat ennen kaikkea laskijoiden ykkösvalinta loman viettoon.\nErillisessä huoltotilassa on kaikille asiakkaille yhteinen pyykinpesukone.\nPyhäLinnat sijaitsevat tunturin parhaimmalla paikalla Perherinteen välittömässä läheisyydessä. Todellinen Ski-Inn - Ski-Out kohde! Hotelli Pyhätunturin palveluihin on kävelymatkaa alle 200 metriä.\nHuoneen varaaminen on todella helppoa: valitset alkupäivän viereisestä kalenterista ja haluamasi loman keston. Mikäli vapaata tilaa on enää rajoitetusti, voit tehdä varauspyynnön. Tarkistamme saatavuuden ja teemme teille varauksen. Mikäli saatavuutta ei ole, tarjoamme vaihtoehtoisia kohteita.\nTel. +358 10 382 5223


Konserttitoiminta loppui, pula laulajista piinaa kuoroa – Reimari\n11.12.2018 | Jorma Haapamäki\nVuonna 2015 Haminan Mieslaulajat esiintyi tällä kokoonpanolla. Eturivissä keskellä taiteellinen johtaja Inna Heikkilä.\nHaminan vanhin mieskuoro Haminan Mieslaulajat on päättänyt keskeyttää konserttitoimintansa. Syynä on laulajien puute.\n– Suurimmat ongelmat meillä on kakkostenorissa, niitä emme ole onnistuneet paikkaamaan. Ainakaan toistaiseksi emme esiinnyt kuorona, mutta arvioimme tilanteen uudelleen keväällä, sanoo Mieslaulajien puheenjohtaja Pekka Krouvi.\n– Itsenäisyyspäivän aaton perinteinen sävelhartaus jäi laulamatta, kevään aikana selviää, saammeko kuoroomme uutta voimaa vapun perinteisiin esiintymisiin. Haminan Mieslaulajia kolmeen otteeseen johtanut Markku Loponen sanoo, että maan mieskuoroilla on sama ongelma kaikkialla:\n– Kuorolaulaminen ei kiinnosta nuoria, kukaan ei ole vielä keksinyt, miten uudet sukupolvet saataisiin innostumaan laulamisesta, sanoo Loponen.\n– Jos kuoro ei saa laulajien puutteessa konserttiohjelmistoaan valmiiksi, pakko oli tehdä tämä ratkaisu. Toimintamme kuitenkin jatkuu, kokoonnumme kuukausittain kellariholviimme pohtimaan tilannetta. Kaikki verkot ovat edelleen vesillä uusien äänien saamiseksi joukkoomme, tuumii Loponen.\nHaminassa on kolme mieskuoroa, yhdistämällä äänet kahteen kuoroon tänne saataisiin kaksi toimivaa kuoroa. Onko kuorojen yhdistämisestä koskaan keskusteltu?\n– Kymmenisen vuotta sitten otimme yhteyttä naapurikuoroihin, mutta keskustelu jäi lyhyeksi. Husulan Laulumiesten kanssa keskustelimme, mutta Metsäkulman Mieslaulajat ei vastannut yhteydenottoomme, muistelee Loponen.\nPuheenjohtaja Pekka Krouvi sanoo, että Haminan Mieslaulajat ei vielä heitä kirvestä kaivoon:\n– Konserttitoimintamme on nyt keskeytetty, mutta hallinnollisesti kuoro toimii yhä. Kevät ratkaisee tulevaisuutemme, arvioi puheenjohtaja Krouvi.\nHaminan Mieslaulajat perustettiin vuonna 1945 ja yhdistysrekisteriin se merkittiin kolme vuotta myöhemmin. Kuoro on tehnyt lukuisia esiintymismatkoja myös ulkomaille.\nKuoron viimeisin taiteellinen johtaja on ollut Inna Heikkilä.


Miksi digitalisaatiota ei voi vältellä? - Sofokus\nMiksi digitalisaatiota ei voi vältellä?\n5 tammikuuta, 2016\n“En halua kuulla enää haluaistua sanaakaan digitalisaatiosta!” huutaa varmaan moni päänsä sisällä. Ymmärrän tuskan, mutta valitettavasti et pysty pakenemaan digitalisaatiota. Lue eteenpäin, niin kerron miksi.\nDigitalisaatio on hypeä – mutta ei kuitenkaan\nDigitalisaatiosta puhutaan paljon. Niin paljon, että monen tekisi varmaan mieli painaa henkistä sensuurinappulaa aina kun kuulee kyseisen sanan. Täysin ymmärrettävää. Kohkattiinhan somen mullistavasta vaikutuksesta muutama vuosi sitten paljon, mutta postiluukusta kolahtaa edelleen tuttu paperinen hesari ja moni ei ole vieläkään Facebookissa.\nKun joka vuosi esitellään uusi hype-termi ei ihme, jos digitalisaatio tuntuu ohimenevältä muotijutulta.\nIhmisillä on hype-ähky.\nTuntuu, että jatkuvasta hypettämisestä huolimatta kaikki olisi ennallaan. Asiat voi laittaa oikeaan perspektiiviin miettimällä taaksepäin mikä merkitys vanhoilla hypetyksen kohteilla on ollut: mikrotietokone, sähköposti, internet.\nAika moni näistä on ihan tukevasti mukana perinteisenkin liiketoiminnan tekemisessä. Mutta vaan ihan tavallisena osana: tilaus tulee sähköpostilla, yrityksen nimi näkyy verkkosivulla ja Wordilla rustataan tarjouksia. Ei tunnu välttämättä kauhean mullistavalta.\nMieti kuinka iso vaikutus liiketoimintaasi tulee 5-10 vuoden päästä, jos pilvipalvelut, verkkokauppa, sosiaalinen media, sisältömarkkinointi, käyttökokemus ja monet muut hype-termit ovat osa digitalisaatiota.\nNimittäin tästä digitalisaatiosta on kyse: kokonaisvaltaisesta muutoksesta, jossa perinteinen törmää uuteen niin voimakkaasti, että syntyy kokonaan uutta.\nMihin digitalisaatio vaikuttaa?\nHelppo vastaus olisi kaikkeen, mutta koska sitä on vaikea niellä ilman kattavia perusteluita, edetään esimerkein. Yksittäinen yritys on huono esimerkki, koska löytyy kosolti organisaatioita, jotka pärjäävät samassa markkinassa sekä perinteisen että digitaalisoitunein keinoin. Tästä jää syystäkin liiketoimintapäättäjälle epävarma fiilis siitä miksi kannattaisi digitalisoitua.\nKannattaa miettiä asiaa esimerkiksi toimialan laajuisena ja oikealla ajoituksella. Otetaan pari esimerkkiä. Käsi pystyyn kuka haluaa palata takaisin pankin tiskille maksamaan laskunsa? Entä miten olisi matkan varaaminen työpäivän jälkeen matkatoimistossa istuen? Tai konserttilipun jonottaminen ja ostaminen Stockan tiskiltä?\nKun koko toimiala mullistetaan, vanhalla työkalupaletilla ei enää ole kilpailukykyinen. Oikeastaan on ihan sama, miten käy Uberin. Tärkeämpää on, että se pakotti tuomaan markkinoille Valopilkun. Viiden vuoden päästä ei tulisi mieleenkään kuunnella vapaaehtoisesti “taksikeskuksen kaikki linjat ovat varattuja” nauhoitetta, kun sen voi välttää nappia painamalla. Ja samalla näet reaaliajassa milloin taksi on pihassasi.\nTaksibisnes ei voi enää ottaa pois kuluttajilta Valopilkkuja, vaikka niin haluaisi.\nDigitalisaatio vaikuttaa kaikkeen bisnekseen, kyse on vain siitä miten ja missä aikaikkunassa. Esimerkiksi pankkitoimialan digitalisoituminen on vielä aluillaan. Pankeilla on käyttökokemukseen panostamisesta huolimatta laajasti rasitteenaan 70-80 luvun backend järjestelmiä ja suljetun maailman periaatteita. Transferwise ja Bitcoin ovat vain pintaraapaisu toimijoista, joiden tyyppiset tulevat ravistelemaan pankkimaailmaa kunnolla.\nArvontuotto siirtyy muualle digilisaation myötä\nLiiketoiminnassa on aina ollut kyse arvontuottamisesta ja arvoketjuista. Kuvaan on tullut mukaan myös arvoverkostot. Jakotalous tai joukkoistaminen ovat malleja, joita ei voisi olla ilman tietotekniikan avulla luotuja arvoverkostoja.\nDigitalisaatiossa on kyse odottamattomasta.\nJoku miettii vanhan kokonaan uudelleen. Valuutta (Bitcoin), hampurilaispihvi (Impossible foods), asuntojen vuokraaminen (AirBnB) ovat kaikki esimerkkejä asioista, joiden olisi voinut kuvitella pysyvän ennallaan.\nKaiken voi kuitenkin keksiä uudelleen.\nDigitalisaatiossa arvon tuotto siirtyy korkeammalle jalostusasteelle. Esimerkiksi ohjelmistokehityksessä PaaS-alustat helpottavat omien sovellusten tuottamista. Ei tarvitsekaan enää osata rakentaa itse skaalautuvuutta – esimerkiksi force.com tekee tämän puolestasi.\nKoska digitalisaatio vaikuttaa yleensä monella eri tavalla arvon syntymiseen ja tuottamiseen, se voi viedä pohjan nopeasti isoltakin liiketoiminnalta.\nMarkkinointitoimenpiteiden digitalisoituminen on malliesimerkki\nNiin kauan kuin päättäjä miettii markkinoinnin murroksessa olevan kyse siitä ostetaanko mainos Googlelta vai Hesarilta, punainen lanka on hukassa. Pitäisi ymmärtää syvällisesti koko kentän muuttuminen.\nPelkkä tyrkytysmarkkinointi ei toimi, tarvitaan imumarkkinointia. Pelkkä push-mainonta digitaalisessa mediassa ei toimi, pitää mahdollistaa sosiaalinen myynti. Kivijalan 8-21 aukioloaika on liian ahdas, asiakas haluaa päästä verkkokauppaan shoppailemaan klo 24 perjantaiyönä lehdestä luetun mainoksen johdosta. Toisaalta öinen verkkosurffailu voi yhtä hyvin johtaa haluun päästä hypistelemään tuotetta konkreettisesti kivijalassa.\nMarkkinointi on mullistunut. Esimerkiksi perinteisten yritysmessujen konsepti on mielestäni jo pystyyn kuollut – se on digitalisoitumista vailla. Messuihin tyypillisesti investoidulla euromäärällä saa yritys vuodeksi hyvin kohdennetun Adwords-kampanjan, joka tuo jatkuvan, tasaisen ja vähintään 10-kertaisen määrän laadukkaita prospekteja. Tämä tarkoittaa vaikeita aikoja yritysmessuja järjestäville yrityksille. Missä on messujärjestäjä, joka vie digitaalisuuden hyödyntämisen uudelle tasolle? Virtuaalimessut ulkomaille johonkin tiukkaan nicheen? Joukkoistettu prospektointi messuasiakkaille? Ken keksii yritysmessut uudelleen, voi tehdä Uberit.\nDigitalisaatiota ei ole koskaan liian myöhäistä aloittaa\nHuomispäivän liiketoiminnan rakentaminen ei ole projekti, vaan prosessi. Mitä nopeammin aloitat, sitä nopeammin organisaatiosi oppii.\nKaikista ei tule oman alansa Uberia, mutta ei ole tarviskaan.\nMarkkinoille mahtuu yleensä useita toimijoita. Ainoastaan kieltäytymällä uudistua voi liiketoimintasi olla vaarassa kuolla tai vähintään kuihtua.\nPääasia että lähdet rohkeasti kokeilemaan ja investoimaan digitalisoitumiseen. Pieniä ahaa-elämyksiä on nopeasti luvassa ja viimeistään 2-3 vuoden päästä aloituksesta pitäisi avautua digitalisoitumisen hyödyt strategisella tasolla.\nTakaan, että pitkässä juoksussa huolella tehdystä liiketoiminnan digitalisoimisesta asiakkaasi eivät halua palata vanhaan.\nKysy vaikka Valopilkun, Taxifyn tai Uberin asiakkailta.


Hupsistarallaa: Lapsimessufiilikset 2017\nMonet ovat hehkuttaneet, että tänä vuonna Lapsimessut olivat jotenkin erityisen kivat, ja itse liityn ylistyskuoroon myös. Nyt tosiaan jotenkin oli vielä entistä mukavammat messut, kuin yleensä, vaikka tämä lempparitapahtumiini kuuluu muutenkin. Messut olivat siis viikonloppuna ja tässä minun fiiliksiäni.\nVaikka pyrin mahdollisuuksien mukaan käymään messuilla ilman lapsia, mua silti lämmitti aivan valtavasti tämä esteetön kulku, mitä aina ei ole ollut tarjolla. Itse menen rattaiden kanssa Lapsimessuille enää vain pahimmissa painajaisissani, mutta monilla on se tilanne, että on mentävä rattaiden kanssa tai jätettävä kokonaan menemättä. Joten sympatiat kaikille rattaiden kanssa messuileville.\nTänä vuonna taas raha vaihtoi omistajaa, mutta semmoisia ostoksia ei tullut tehtyä, mistä olisi tarvinnut jälkikäteen potea morkkista. Itselleni jäi tänä vuonna aivan erityisesti mieleen Blaa!, joka oli vaihtanut tyyliään aika radikaalisti sitten viime näkemän tai sitten olen vain elänyt aika pitkään tynnyrissä. Ne vaatteet olivat niin kivoja, että kävin oikeasti neljä kertaa kiertämässä koko osaston läpi. Olin aivan varma, että ostan sieltä vaikka ja mitä, mutta aina viime hetkellä vein kuitenkin vaatteet takaisin rekkiin, koska ne olivat niin vaaleita. Olen lämmennyt aivan tosi paljon pastelliväreihin ja itsekin tykkään nykyään pukeutua paljon harmaaseen, mutta nuo olivat niin aran vaaleita, että pystyin sijoittamaan niihin jo etukäteen tomaattikastiketahrat, joille ei parhain marttakaan voi enää tehdä mitään. Ja kun sen yhden harmaan hupparin meinasin pojalle hankkia, alkoi sitten ärsyttään sekin, että miksi pojalle pitäisi aina hankkia harmaata (olin juuri hetki sitten ostanut harmaat Papun polvipaikkahousut), joten marssin hyödyntään Mellin messutarjoukset ja saatiin vähän väriäkin. Mutta voi hitsi, miten nuo Blaat olivat suloisia!\nLastenvaatehysteriaa olen nähnyt paljon, mutta nyt näin taas jotain uutta. Gugguun osastolla oli leveäharteiset järjestyksenvalvojat ja osastolle jonotettiin ja sinne siis pääsi vain rajattu määrä ihmisiä kerrallaan. Ostokset oli pakattu ylellisen näköiseen kiiltäväpintaiseen paperikassiin, jossa oli narunyörit. Nyt viimeistään vakuutuin siitä, että ei ole mun juttu se merkki, ei. Kauniitahan ne vaatteet ovat, siitä ei pääse mihinkään (ja aivan pirun kalliita). Erittäin hyvä asia silti tuo jonotus ja järkkärit, koska aiemminhan siellä on suunnilleen revitty toisiltaan hiuksia päästä. Lastenvaatteet ovat vakava asia.\nHauskaa oli, kun keskellä messualuetta oli Lidlin osasto ja myivät vaippoja todella halvalla. Siis TODELLA halvalla. Itse olen vaippojen suhteen merkkiuskollinen (Muumi), mutta aina jos on joku älyttömän hyvä tarjous, teen kyllä syrjähyppyjä. Kuten nytkin. Se tunne kun tajusi, miten paljon SÄÄSTI raahatessaan ne Lidlin vaipat sieltä messuilta niin karisi loputkin mahdolliset morkkikset muista ostoksista. Haha, just mahtava veto Lidliltä!\nKotona olin jo päättänyt ostaa tyttärelle Paapiin Helmi-tunikan, jos niitä vain siellä on (oli!) ja jonkin mekon Roolta. Roon kojulta lähti kassan kautta mukaan myös kangasta ja kangashommiksi meni Metsolankin osastolla. Metsola ei myy enää kankaita nettikaupassaan, joten tällaiset messut ja pop upit ovat käsittääkseni ainoita mahdollisuuksia niitä saada. Lapset ovat vihdoin ja viimein innostuneet mun Pupu Tupuna kirjastostani ja hankin siis Pupu Tupuna kangasta. Olisin voinut laiskuuksillani ostaa Pupu Tupuna -mekon valmiinakin, mutta meillä on muutamia Metsolan mekkoja ja minusta ne ovat vähän turhan pitkiä ja olisi hölmöä lyhentää kallista mekkoa, jos voi ostaa paljon edullisemmin kankaan ja ommella siitä sopivan pituisen mekon itse. Muuten kyllä tykkään Metsolan vaatteista tosi paljon, ne säilyvät minusta kaikista parhaimman näköisinä ja kirppislaatikosta aina erottuvat edukseen. Ei ole luomua, mutta itse arvostan enemmän sitä, että vaate kestää useita käyttäjiä hyvän näköisenä.\nMessuilla oli paljon aivan ihania rusettipantoja, mutta jätin väliin koska haluan kuitenkin peittää lapsilta koko pään auringon vuoksi eikä käytetä asustepantoja sisällä. Mutta voi että ovat suloisia. Ei nyt liity messuihin, mutta tilasin juuri hiljattain tytölle rusettiturbaanin Pono Designilta. Laitan siitäkin kuva, koska jee, ihanaa, lastenvaatteita!\nJos vielä palataan messuaiheeseen, niin tehtiin tänä vuonna kuten viimeksikin, eli palatessani messuilta, sinne lähti mies jäbän kanssa kiertään lastenjuttuja pahimman ruuhkan ollessa jo ohitse. Ja toki käymään samaan aikaan messarissa olevilla pienoismallimessuilla. Siellä oli tsekattu pienoisrautatiet, pompittu pomppupatjalla, käyty paloautossa ja osallistuttu liikenneopastukseen ja sen jälkeen ajeltu liikennerataa polkuautolla. Tuo hauskuus löytyi Outlet expon puolelta. Hauskaa oli ollut.\nItse kiersin ahkerasti myös kaikki reissailuun liittyvät osastot ja keräsin kassiin täyteen matkailuesitteitä. Oli kuin meille suunnattu Kotka-Hamina ja Rovaniemi. Olen nimittäin lähdössä lasten kanssa Rovaniemelle kaupunkireissulle aivan kohta! Ja Kotkassa rampataan mun siskon luona tuon tuosta ja se Hamina on vielä tsekkaamatta. Uusi Muumimuseo Tampereella kiinnostaa kovasti ja poika ilmoitettiin jo minimaratonille Helsinkiin.\nAnonyymi 24. huhtikuuta 2017 klo 18.13\nTervetuloa Haminaan :)\nPääsin käymään ensimmäistä kertaa messuilla ja sunnuntai taisi olla paras valinta. Paljon jäi varmasti näkemättä kun lapset oli mukana ja se varmasti rajoitti ostamistakin :D\nTerhi / Hupsistarallaa 24. huhtikuuta 2017 klo 18.54\nKiitos kiitos, kyllä varmasti tullaan tänä kesänä! :)\nSunnuntai on kyllä varmaan hyvä valinta Lapsimessuille. Itse en koskaan malta odottaa sinne asti, vaan pakko päästä jo lauantaina :D Perjantai on käytännössä mahdoton, mikäli haluan ilman lapsia mennä.